open-index/open-wikipedia-markdown huggingface dataset:
సత్యరాజ్

**సత్యరాజ్** (జననం 1954 అక్టోబరు 3) ప్రముఖ భారతీయ నటుడు. ఆయన అసలు పేరు రంగరాజ్ సుబ్బయ్య. ప్రధానంగా తమిళ సినిమాల్లో నటించాడు. ప్రతినాయక పాత్రలతో తన ప్రస్థానం ప్రారంభించి నాయకుడి పాత్రలు, సహాయకుడి పాత్రలు పోషించాడు. 200కి పైగా సినిమాల్లో నటించాడు. ఇందులో తమిళంతో పాటు తెలుగు, కన్నడ, మలయాళం, హిందీ సినిమాలున్నాయి. తెలుగులో బాహుబలి, మిర్చి, శంఖం లాంటి సినిమాల్లో నటించాడు. ఈయన నాస్తికుడైన పెరియార్ అనుచరుడు.

## బాల్యం
సత్యరాజ్ 1954 అక్టోబరు 3న సుబ్బయ్యన్, నాదాంబాళ్ కాళింగరాయర్ దంపతులకు మొదటి సంతానంగా జన్మించాడు. ఆయన జన్మనామం రంగరాజ్. అమ్మ వాళ్ళది జమీందారీ కుటుంబం. తండ్రి వైద్యుడు. ఆయనకు కల్పన, రూప అనే ఇద్దరు చెల్లెళ్ళు ఉన్నారు. చెల్లెళ్ళు పుట్టిన తర్వాత తల్లిదండ్రులు విడిపోయారు. రంగరాజ్ అమ్మతో బాటు పిన్నమ్మ, పినతండ్రి దగ్గర పెరిగాడు. ఆరో తరగతి నుంచి ఆయనకు సినిమా పిచ్చి పట్టుకుంది. చిన్నప్పటి నుంచి ఎంజీఆర్ కు వీరాభిమాని.  సత్యరాజ్ కోయంబత్తూరులోని సెయింట్ మేరీస్ కాన్వెంటు పాఠశాలలో ప్రాథమిక విద్య పూర్తి చేశాడు. తరువాత రామ్ నగర్ లోని సబర్బన్ పాఠశాలలో పదో తరగతి పూర్తి చేశాడు. కోయంబత్తూరులోని ప్రభుత్వ ఆర్ట్స్ కళాశాలలో బీయెస్సీ బోటనీ చదివాడు. ఈయన నాస్తికుడైన పెరియార్ అనుచరుడు. 

సత్యరాజ్ కు సినిమాల మీద ఆసక్తి ఉన్నా అతని తల్లి ఆ రంగంలో ప్రవేశించడానికి అంగీకరించలేదు. అయినా సరే 1976లో సినీరంగంలో ప్రవేశించడం కోసం కోయంబత్తూరు వదిలి చెన్నైలోని కోడంబాక్కం చేరాడు.

## సినిమాలు
సినిమా అవకాశాల కోసం చెన్నై చేరిన ఆయనకు పెదనాన్న కొడుకైన శివ సహాయం చేశాడు. అక్కడే ఒక గది అద్దెకు తీసుకుని అవకాశాల కోసం ప్రయత్నించసాగాడు.

అన్నకిలి అనే సినిమా చిత్రీకరిస్తుండగా ఆయనకు నటుడు శివకుమార్, నిర్మాత తిరుప్పూర్ మణియన్ లతో పరిచయం అయింది. కోమల్ స్వామినాధన్ డ్రామా బృందంలో చేరాడు. నటుడిగా ఆయన మొట్టమొదటి సినిమా *సట్టమ్ ఎన్ కైయిల్*, 1978 లో వచ్చిన ఈ సినిమాలో సత్యరాజ్ ప్రధాన ప్రతినాయకుడైన తెంగై శ్రీనివాసన్ కి అనుచరుడిగా నటించాడు. తరువాత *కన్నన్ ఒరు కైక్కుళందై* అనే సినిమాకు ప్రొడక్షన్ మేనేజర్ గా పనిచేశాడు. అందులోనే మరో చిన్న పాత్ర కూడా పోషించాడు. కథానాయకుడిగా ఆయన మొదటి సినిమా 1985 లో వచ్చిన సావి, ఈ సినిమా బాక్సాఫీసు వద్ద విజయం సాధించింది. అందులో సత్యరాజ్ ది నెగటివ్ పాత్ర. 1978 నుండి 1985 వరకు సుమారు 75 సినిమాల్లో నటించాడు. వీటిలో చాలా వరకు ప్రతినాయక పాత్రలే. 

### తెలుగు సినిమాలు

# ఇద్దరు కొడుకులు (1981)
# పుణ్యం కోడి పురుషులు (1984)
# దర్జా దొంగ (1985)
# ఖూనీ (1985)
# ఉక్కు సంకెళ్ళు (1988)
# పగలే వెన్నెల (1989)
# శాస్త్రి (1995)
# శంఖం (2009)
# మిర్చి (2013)
# ఢీ అంటే ఢీ (2015)
# తుంగభద్ర (2015)
# బాహుబలి 1 (2015)
# నేను శైలజ (2016)
# బ్రహ్మోత్సవం (2016)
# హైపర్ (2016)
# బాహుబలి 2 (2017)
#చినబాబు (2018)
#దొంగ (2019)
#జెర్సీ (2019)
# ప్రతిరోజూ పండగే (2019)
# తుగ్లక్ దర్బార్ (2021)
# 1945 (2022)
# పక్కా కమర్షియల్ (2022) 
#మీట్ క్యూట్ (2022)
# ప్రిన్స్ (2022)
# ఈటీ (2022)
#లవ్ టుడే (2022)
#వారసుడు (2023)
#వాల్తేరు వీరయ్య (2023)
#తుఫాన్ (2024)
# జీబ్రా (2024)
# త్రిబాణధారి బార్బరిక్ (2024)
# అన్నగారు వస్తారు (2025)
# సీతా పయనం (2026)

## తమిళ సినిమాలు
* అన్నపూరణి (2023)
* కూలీ (2025)

## వెబ్‌ సిరీస్‌
* మాన్షన్ 24 (2023)
* మై పర్‌ఫెక్ట్ హజ్బెండ్ (2023)

## మూలాలు


వర్గం:తమిళ నటులు
వర్గం:తెలుగు సినిమా నటులు
వర్గం:1954 జననాలు
ఆనందరాజ్

**ఆనందరాజ్** (అక్టోబరు 12) ఒక ప్రముఖ తమిళ నటుడు. ప్రధానంగా ప్రతినాయక పాత్రలు పోషించాడు. 
ప్రభుదేవా దర్శకత్వంలో అజయ్ దేవగణ్, సోనాక్షి సిన్హా నటించిన యాక్షన్ జాక్సన్ అనే సినిమాతో ప్రతినాయక పాత్రలో బాలీవుడ్ లో ప్రవేశించాడు. దక్షిణాది భాషలన్నీ కలిపి సుమారు వందకు పైగా సినిమాల్లో నటించాడు. 

ఆనందరాజ్ పుదుచ్చేరిలో పుట్టి పెరిగాడు. తండ్రి ఒక వ్యాపారి. చదువు అయిపోయిన తర్వాత ఆనందరాజ్ ఓ పోలీస్ ఆఫీసర్ కావాలని కోరిక. కానీ ఆనందరాజ్ కి మాత్రం సినిమాలంటే మక్కువ. కుటుంబ సభ్యులు కూడా ప్రోత్సహించారు. దాంతో ఆయన చెన్నైలోని ఎంజీఆర్ ప్రభుత్వ నటనా శిక్షణా సంస్థలో చేరాడు. ప్రముఖ కన్నడ నటుడు శివ రాజ్ కుమార్ అతని సహాధ్యాయి.

శిక్షణ పూర్తయిన వెంటనే అవకాశాలు వస్తాయనుకున్నాడు కానీ అందుకు కష్టపడాల్సి వచ్చింది. 1988లో వచ్చిన *ఒరువర్ వాళుం ఆలయం* అనే సినిమాతో తన ప్రస్థానం ప్రారంభించాడు. ప్రభు, శివకుమార్ ప్రధాన పాత్రలు పోషించిన ఆ సినిమాలో ఆనందరాజ్ ఓ విలన్ పాత్ర పోషించాడు. తరువాత *ఉరిమై గీతమ్* అనే సినిమాలో నటించాడు. ఇవి రెండు మంచి విజయాన్ని సాధించాయి. పి.వాసు దర్శకత్వం వహించిన *ఎన్ తంగచ్చి పడిచవా* అనే సినిమా మంచి బ్రేక్ నిచ్చింది. తరువాత అప్పటి ప్రముఖ కథానాయకులైన రజనీకాంత్, విజయకాంత్, శరత్ కుమార్, మమ్ముట్టి, చిరంజీవి, బాలక్రిష్ణ, విజయ్ లాంటి వారి పక్కన ప్రతినాయకుడిగా నటించాడు. 

## తెలుగు సినిమాలు

## మూలాలు

వర్గం:తమిళ నటులు
ముంబై బాంద్రా టెర్మినస్ - ఉదయ్‌పూర్ ట్రై వీక్లీ సూపర్‌ఫాస్ట్ ఎక్స్‌ప్రెస్

**ముంబై బాంద్రా టెర్మినస్ - ఉదయ్‌పూర్ ట్రై వీక్లీ సూపర్‌ఫాస్ట్ ఎక్స్‌ప్రెస్** భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది ముంబై బాంద్రా టెర్మినస్ రైల్వే స్టేషను, ఉదయ్‌పూర్ రైల్వే స్టేషను మధ్య నడుస్తుంది.
## జోను, డివిజను
ఈ సూపర్‌ఫాస్ట్ ఎక్స్‌ప్రెస్ రైలు భారతీయ రైల్వేలు లోని పశ్చిమ రైల్వే జోన్ పరిధిలోకి వస్తుంది.
## ప్రయాణ మార్గము
ఈ రైలు బాంద్రా టెర్మినస్ చేరుకోవడానికి రాణా ప్రతాప్ నగర్, మావ్లీ, చిత్తోర్‌ఘర్, రత్లాం జంక్షన్, వడోదర జంక్షన్ ద్వారా నడుస్తుంది, తిరుగు ప్రయాణము కూడా ఇదే మార్గములో ప్రయాణిస్తుంది.
## స్లిప్ కోచ్లు
ఈ రైలు 22995/22996 అజ్మీర్ - బాంద్రా సూపర్‌ఫాస్ట్ ఎక్స్‌ప్రెస్ యెుక్క స్లిప్ కోచ్‌లు చేరవేస్తుంది. ఇవి చిత్తోర్ఘర్ వద్ద జత చేయడం, వేరుచేయడం జరుగుతూ ఉంటుంది.
## ట్రాక్షన్
ఈ రైలు చిత్తోర్‌ఘర్ వరకు ఉదయ్‌పూర్ నుండి రత్లాం లేదా అబూ రోడ్ లోని డబ్ల్యుడిఎం-3ఎ ఆధారంగా లాగబడుతుంది. చిత్తోర్‌ఘర్ నుండి భగత్ కి కోఠి నకు చెందిన ఆధారంగా డబ్ల్యుడిపి-4-ఈ అనే ఇంజను ద్వారా వడోదర వరకు లాగబడుతుంది. ఆ తదుపరి వడోదర నుండి, వడోదర స్టేషనుకు చెందిన డబ్ల్యుడిపి-4-ఈ ఆధారంగా బాంద్రా టెర్మినస్ వరకు రైలును తీసుకు వెళ్ళుతుంది.

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ ఎక్స్‌ప్రెస్ రైళ్ళు
వర్గం:పశ్చిమ రైల్వే జోన్
వర్గం:పశ్చిమ రైల్వే సూపర్‌ఫాస్ట్ ఎక్స్‌ప్రెస్ రైళ్ళు
వర్గం:మహారాష్ట్ర రైలు రవాణా
వర్గం:గుజరాత్ రైలు రవాణా
వర్గం:రాజస్థాన్ రైలు రవాణా
గునిపాటి రామయ్య

**గునిపాటి రామయ్య** కడప జిల్లా రాజంపేట టీడీపీ పార్లమెంట్‌ ఇన్‌చార్జీ, మాజీ పార్లమెంటు సభ్యుడు.
## జీవిత విశేషాలు
ఆయన కడప జిల్లా రాజంపేట పరిధిలోని మంగంపేటలో నిరుపేద కుటుంబంలో జన్మించారు.ఆయన తండ్రి పేరు చెన్నయ్య. ఆయన తెలుగుదేశం పార్టీలో చేరి అంచెలంచెలుగా ఎదిగారు. 1999లో జరిగిన ఎన్నికల్లో టీడీపీ ఆయనకు రాజంపేట ఎంపీ టికెట్ ఇచ్చింది. ఈ ఎన్నికల్లో ఆయన విజయఢంకా మోగించి పార్లమెంటులో అడుగుపెట్టారు. 1999 నుంచి 2004 వరకు రాజంపేట ఎంపీగా ఉన్నారు. ఆ తర్వాత ప్రత్యక్ష రాజకీయాలకు కాస్తంత దూరంగా జరిగిన రామయ్య మళ్లీ 2009 లో పీఆర్పీ నుంచి ఎమ్మెల్యేగా పోటీ చేసిన ఓడిపోయారు. 2014 ఎన్నికల్లో మళ్లీ క్రియాశీలకంగా మారి రాజంపేట అసెంబ్లీ స్థానం నుంచి టీడీపీ అభ్యర్థిగా పోటీ చేసి ఓటమిపాలయ్యారు. తరువాత ఆయన రాజంపేట అసెంబ్లీ టీడీపీ ఇన్ చార్జీగా వ్యవహరిస్తున్నారు.

## మరణం
కొద్ది రోజులుగా అనారోగ్యంతో నగరంలోని కిమ్స్‌ ఆస్పత్రిలో చికిత్స పొందుతూ ఏప్రిల్ 13 2016 న మరణించారు. 
## మూలాలు

## ఇతర లింకులు

వర్గం:13వ లోక్‌సభ సభ్యులు
వర్గం:తెలుగుదేశం పార్టీ రాజకీయ నాయకులు
వర్గం:కడప జిల్లా రాజకీయ నాయకులు
వర్గం:కడప జిల్లా నుండి ఎన్నికైన లోక్‌సభ సభ్యులు
టోక్యో స్కైట్రీ

**టోక్యో స్కైట్రీ, ** అనేది జపాన్ లోని టోక్యోలో ఉన్న ఒక బ్రాడ్‌కాస్టింగ్, రెస్టారెంట్, పరిశీలన టవరు. ఇది 2010లో జపాన్ లో అత్యంత ఎత్తైన నిర్మాణంగా నమోదు అయింది. 2011 లో తో దాని పూర్తి ఎత్తును చేరుకుని ప్రపంచంలోనే అతి ఎత్తైన టవర్ అయ్యింది, అయితే, ప్రపంచంలోనే ఎత్తైన నిర్మాణంగా బుర్జ్ ఖలీఫాను () నిర్మించటంతో ఈ టోక్యో స్కై ట్రీ ప్రపంచంలో రెండవ ఎత్తైన నిర్మాణంగా కొనసాగుతుంది. 

కాంటో ప్రాంతానికి ఈ టవరు ప్రాథమిక రేడియో, టెలివిజను ప్రసార కేంద్రం. చుట్టూ వచ్చిన ఎత్తైన భవనాల కారణంగా పాత టవరు ప్రసారాలాను ఆందించలేకపోయింది. 2012 ఫిబ్రవరి 29 నాటికి నిర్మాణం పూర్తి చేసుకున్న ఈ టవరు 2012 మే 22 న ప్రజాబాహుళ్యం కోసం తెరవబడింది. ఎన్.హెచ్.కె.తో సహా ఆరు ప్రసార కేంద్రలు, టోబు రైల్వే కంపెనీ కలిసి నిర్మించిన భారీ వాణిజ్య సముదాయంలో భాగమే స్కైట్రీ టవరు. పక్కనే ఉన్న టోక్యో స్కైట్రీ స్టేషన్లోను, దగ్గర్లోని ఓషియాజి స్టేషన్లోనూ రైళ్ళు ఆగుతాయి.ఈ వాణిజ్య సముదాయం టోక్యో స్టేషనుకు ఈశాన్యంగా 7 కి.మీ. దూరంలో ఉంది.

## మూలాలు

## వెలుపలి లంకెలు

దస్త్రం:TOKYO SKYTREE Tiket.JPG
దస్త్రం:TOKYO SKYTREE 2-2.JPG
దస్త్రం:Tokyo Skytree, view from observatory café.jpg
దస్త్రం:TOKYO SKYTREE１.JPG
దస్త్రం:TOKYO SKYTREE2.JPG
దస్త్రం:From Senjuakebonocho, with Sumida river (8998378917).jpg

వర్గం:జపాన్
వర్గం:ఎత్తైన శిఖరాలు
మాబాబు (నవల)

**మాబాబు** విశ్వనాథ సత్యనారాయణ రచించిన నవల. ఇతివృత్తం ప్రధానంగా గుంటూరు జిల్లాలోని పల్నాడు ప్రాంతంలో 1920ల్లో సాగినట్టు ఉంటుంది.
## ఇతివృత్తం
నవలలోని పాత్రలు వేటికీ పేర్లుండవు. కథానాయకుడు పుట్టకముందే తండ్రిని, పుట్టడంతోనే తల్లిని పోగొట్టుకున్న అనాథ.

## కథ
ఈ నవలలో కథానాయకుడు ఉత్తమ పురషలో తానే "నేను" అని కథ  చెబుతాడు. ఈ కథలో కథానాయకునితో సహా ఎవరికీ పేర్లు ఉండవు. అతను పుట్టుకతో తల్లిదండ్రులను కోల్పోయిన అనాథ. అతనిని తన పినతల్లి తీసుకెళ్ళింది కానీ ఆమె కుటుంబంలో ఆమె మాటకు విలువ లేకపోవడంతో అతను పిల్ల పాలేరుగా ఆ ఇంట్లో పెరిగాడు. ఏడేళ్ళ వయసులో ఆ ఇంటినుండి పారి పోయి అనేక ఊళ్ళు తిరుగుతో పోతే ఒక గ్రామంలో తనను దొంగ అనుకుని చచ్చేట్లు కొట్టి గుంజకు కడతారు. మర్నాడు ఆ గ్రామంలో మోతుబరి రైతు అతనిని చూసి జాలిపడి తన ఇంటికి తీసుకొని పోయి ఆశ్రయమిస్తాడు. ఆ పెద్దాయనను అతను "బాబు" అని పిలుస్తాడు. ఆ పెద్దాయన పేరే ఈ నవల శీర్షిక "మా బాబు".  ఆ పెద్దాయన కుటుంబం తనకు దయతో చూస్తుంది. ఆ పిల్లాడు సహజంగా ప్రతిభావంతుడు కావడంలో రెండేళ్ళలో వ్యవసాయం, వ్యవహారాలు, కొంత చదువు నేర్చుకుని పెద్దాయనకు సహాయంగా ఉంటాడు. పెద్దాయనకు ఆలస్యంగా పిల్లలు కలగడంతో  బాగా చిన్నవాళ్ళు. పెద్దాయనకు అకస్మాత్తుగా జబ్బు చేసి చనిపోతాడు. అతనికి బావమరిది వరుస గల ఒకాయన ఏవో పత్రాలపై సంతకాలు చేయించుకుంటాడు. పెద్దాయన పోగానే అతని భార్య కూడా శోకంతో బావిలో పడి మరణిస్తుంది.  మరలా ఆ పిల్లాడు రోడ్డున పడ్డాడు. అలా తిరుగుతూ ఒక ఊరు చేరుతాడు. ఆ ఊరు తన మేనమామ ఊరు. తన మేనమామ పోయి కొన్నాళ్లయింది. మేనమామ భార్య కుమార్తె,కుమారునితో  కలసి బ్రతుకుతుంది. ఆమె ఆ పిల్లాడికి ఆశ్రయమిస్తుంది. ఒక సంవత్సర కాలంలో ఆ యింటి వ్యవసాయాన్ని చక్కబరుస్తాడు. మేనమామ భార్య తన కుమార్తెనిచ్చి వివాహం చేస్తానని, తన బావమరిదిని కూడా తీర్చిదిద్దమని చెబుతుంది. ఆ కుటుంబంలోని వారంతా అతనిని బాగా గౌరవంగా చూసేవారు.  అంతా బాగా సాగిపోతాయి అన్న తరుణంలో అతని కలలో "బాబు" కనిపించి "అనాథలుగా ఉన్న తన పిల్లలను వాళ్ళ కర్మానికి వదిలేసి వచ్చేసావా" అని అడుగుతాడు. మర్నాడు పూర్వం తనకు ఆశ్రయమిచ్చిన "బాబు" గ్రామానికి వెళ్తాడు. అక్కడ పరిస్థితి ఘోరంగా ఉంటుంది. ఆస్తంతా ఆక్రమించుకుని ఆ బంధువు పిల్లలు ముగ్గురినీ దారుణంగా హింసిస్తూ బానిసలుగా చూస్తుంటాడు. తన తెలివి తేటల్ని ఉపయోగించి ఆ ముగ్గురు పిల్లల్ని ఆ వూరినుండి తప్పించి తనతో తీసుకొని వచ్చేస్తాడు. తరువాత మేనత్త చనిపోతుంది. ఇంట్లో ఉన్నవారందరిలో తనే పెద్దవాడు. బాబు పెద్ద కుమారుని, తన బావమరిదినీ గుంటూరులోని పాఠశాలలో చేర్పిస్తాడు. సెలవులకి బస్తీ బాబులా వచ్చిన బాబు కొడుకుని చూసి మరదలు ఆకర్షితురాలైంది. దీనితో తన బావమరిది ఆగ్రహిస్తాడు. తన పిల్లల పట్ల బాద్యతను నెరవేర్చినట్లు బాబు ఆత్మ సంతృప్తి  చెందిందా? లేదా? అనేది మిగిలిన కథాంశం.

## మూలాలు

వర్గం:విశ్వనాథ సత్యనారాయణ రచనలు
ఈడోరకం ఆడోరకం

**ఈడోరకం ఆడోరకం** 2016 ఏప్రిల్ 14వ తేదీన విడుదలైన తెలుగు హాస్య చిత్రం. ఏకే ఎంటర్‌టైన్‌మెంట్స్‌ (ఇండియా) ప్రై.లి. పతాకంపై నిర్మించిన ఈ సినిమా "క్యారీ ఆన్‌ జట్టా" అనే పంజాబీ చిత్రానికి పునఃనిర్మాణం.ఈ చిత్రప్రసార హక్కులు జెమినీ టీవీ కొనుగోలు చేసింది.
## చిత్ర కథ
అడ్వకేట్ నారాయణ (రాజేంద్రప్రసాద్) కొడుకు అర్జున్ (విష్ణు), ఎస్.ఐ. కోటేశ్వరరావు (పోసాని కృష్ణమురళి) కొడుకు అశ్విన్ (రాజ్ తరుణ్) స్నేహితులు. పనీపాటా లేకుండా తిరిగే వీరికి ఓ స్నేహితుడి పెళ్ళిలో నీలవేణి (సోనారిక), సుప్రియ (హెబ్బా పటేల్) లతో పరిచయం జరుగుతుంది. అనాథనే పెళ్ళి చేసుకోవాలన్నది నీలవేణి అభిప్రాయమైతే, కుటుంబం వున్న ఓ ఆస్తిపరుడిని పెళ్ళాడాలన్నది సుప్రియ కోరిక. నీలవేణి పడేసేందుకు అనాథగా డ్రామా మొదలెట్టి ఆమెను సొంతం చేసుకుంటాడు అర్జున్. అంతలోనే సడెన్‌గా వీరి పెళ్ళయిపోతుంది. వేరు కాపురం పెట్టేందుకు అర్జున్ వాళ్ళ ఇంటిలోనే అద్దెకు దిగుతుంది నీలవేణి. ఈ విషయం తెలిసినా అర్జున్ ఏం చేయలేని పరిస్థితి. తన కుటుంబం విషయం నీలవేణికి తెలీకుండా, తన పెళ్ళి విషయం కుటుంబానికి తెలీకుండా అశ్విన్‌ని నీలవేణి భర్తగా తన ఇంటివారికి పరిచయం చేస్తాడు అర్జున్. సరిగ్గా అలాంటి పరిస్థితుల్లోనే అశ్విన్, సుప్రియలు పెళ్ళి జరుగుతుంది. అనుకోని పరిస్థితులలో ఆ ఇంట్లో  అర్జున్ భార్యగా సుప్రియ పరిచయం అవుతుంది. చివరికి ఈ కన్ఫ్యూజన్ డ్రామా ఎలా ముగిసింది అన్నదే సినిమా.

## తారాగణం

* అడ్వకేట్ నారాయణగా రాజేంద్రప్రసాద్ 
* అర్జున్‌గా మంచు విష్ణు
* ఇంస్పెటర్ కొటేశ్వర రావుగా పోసాని కృష్ణమురళి 
* అశ్విన్‌గా రాజ్ తరుణ్ 
* నీలవేణిగా సోనారిక 
* సుప్రియగా హెబ్బా పటేల్ 
* నీలవేణి అన్నయ్య దత్తుగా అభిమన్యు 
* సత్యగా సత్య కృష్ణ 
* సుప్రియ వదినగా హేమ 
* జరినాగా గీతా సింగ్ 
* ఆదినారాయణగా రవిబాబు
* కిషోర్‌గా వెన్నెల కిషోర్
* శంకర్
* ఫిష్ వెంకట్

## పాటలు
* ఓ నీలవేణి, రచన: భాస్కర భట్ల రవికుమార్, గానం.రంజిత్
* పట్టుకో నన్ను పట్టుకో, రచన: రామజోగయ్య శాస్త్రి, గానం.సాయి చరణ్ , అపర్ణ
* కో కో కోడి , రచన: భాస్కర భట్ల రవికుమార్, గానం.బాబా సెహగల్ , రేవంత్ , కృష్ణ చైతన్య, దివిజ, కార్తీక్, రోల్ రిడ 
*ఈడో రకం, ఆడో రకం, రచన: భాస్కర భట్ల, గానం. దీపు 

## సాంకేతికవర్గం
* దర్శకత్వం = నాగేశ్
* నిర్మాత = సుంకర
* మాటలు = రత్నం
* సంగీతం = కార్తీక్
* ఛాయాగ్రహణం = సిద్ధార్థ్
* ఎడిటర్ = వర్మ

## మూలాలు

## బయటి లంకెలు
* నేటి సినిమా 

వర్గం:2016 తెలుగు సినిమాలు
వర్గం:రాజేంద్ర ప్రసాద్ నటించిన సినిమాలు
నంగా పర్బత్

**నంగా పర్బత్** పాకిస్తాన్ లోని రెండవ అతి ఎత్తైన పర్వతం. ఇది పాకిస్తాన్ ఆక్రమిత కాశ్మీరు లోని గిల్గిట్ బాల్టిస్తాన్ లో, చిలాస్, అస్తోర్ మధ్య ఉంది. నంగా పర్బత్ అంటే అర్ధం "నగ్న పర్వతం". ఇది 26,660 అడుగుల (8,130 మీటర్లు) ఎత్తుతో ప్రపంచంలో తొమ్మిదవ అత్యంత ఎత్తైన శిఖరం. 1953లో ఆస్ట్రియన్ జర్మన్ కు చెందిన హెర్మన్ బుహ్ల్ అనే అతను మొదటిసారి ఈ పర్వతాన్ని అధిరోహించాడు. నంగా పర్బత్ హిమాలయాలకు పశ్చిమాన ఉంది, ఎనిమిది వేల మీటర్ల కంటే ఎత్తైన పర్వతాలలో ఇది అన్నిటికంటే పశ్చిమాన ఉన్నది. ఇది కాశ్మీర్ ప్రాంతంలో డయామర్ జిల్లాలో సింధు నదికి దక్షిణాన ఉంది. దీనికి ఉత్తరాన కొద్ది దూరం లోనే కారకోరం పర్వతాల పడమటి అంచు ఉంటుంది. నంగా పర్బత్, దాని శ్రేణిలో అత్యంత ఎత్తైన శిఖరం. నంగా పర్బత్ శిఖరం నిటారుగా ఉంటుంది, అందువలన దీనిని ఎక్కడం కష్టతరం, అపాయకరం. 20 వ శతాబ్దం ప్రారంభంలో, మధ్యలో దీనిని ఎక్కబోతూ అనేకమంది మరణించడంతో దీనికి "కిల్లర్ పర్వతం" అని మారుపేరు పెట్టారు.

## మూలాలు
వర్గం:పర్వత శిఖరాలు
ధర్మారావు (పాత్ర)

**ధర్మారావు** విశ్వనాథ సత్యనారాయణ రాసిన వేయిపడగలు నవలలోని ప్రధాన పాత్ర. ధర్మారావు పాత్రను విశ్వనాథ సత్యనారాయణ నవలలోని ప్రతీకాత్మకమైన పాత్రలకూ, వాస్తవికమైన పాత్రలకూ నడుమ లంకెగా రాశారు. విశ్వనాథ సత్యనారాయణ స్వయంగా తన వ్యక్తిత్వాన్ని, భావాలని తీసుకుని తనకు ప్రతిరూపంగానే ధర్మారావు పాత్రను తీర్చిదిద్దినట్టు సాహిత్యలోకంలో ప్రతీతి. పాత్రను అభిమానించినవారూ, ఖండించినవారూ, వ్యతిరేకించినవారూ కూడా కొల్లలుగానే ఉండడంతో ధర్మారావు పాత్ర చుట్టూ విస్తృతమైన చర్చ జరిగింది.

వర్గం:పాత్రలు
రామకోటి

**రామకోటి** అంటే *శ్రీరామ* అనే పదాన్ని కోటి సార్లు రాయడం. శ్రద్ధాభక్తులు ఉన్నవారు ఎవరైనా దీన్ని రాయవచ్చు. రాసిన తరువాత శ్రీరామాలయాలలో లేదా ఇతర పుణ్య క్షేత్రాలలో రామకోటి పుస్తకాలు భద్రపరిచే చోట సమర్పించి వస్తారు. తెలుగువారికి భద్రాచలం ముఖ్యమైన రామక్షేత్రం కాబట్టి సాధారణంగా ఇక్కడ సమర్పించి వస్తారు. అక్కడి మూల మూర్తులకు అభిషేక పూజాదులు నిర్వహించి, పుస్తకాలను పూజిస్తారు. కోటి పూర్తయిన తర్వాత కూడా జీవిత పర్యంతం రాసేవారున్నారు.

## నియమాలు
రామకోటిని రాయడానికి ఉపక్రమించే ముందు సాధారణంగా ఈ కింది నియమాలు పాటిస్తారు.
* శుచి శుభ్రతలు (స్నానం చేసి ఉతికిన బట్టలు ధరించాలి) కలిగి ఉండాలి.
* రాసేటప్పుడు దిక్కలు చూస్తూనో అనవసరమైన మాటలు మాట్లాడటమో చేయకూడదు.
* నేలపై కూర్చుని, పడుకుని రాయకూడదు
* నల్లరంగులో రాయకూడదు. నీలం కానీ ఆకు పచ్చ రంగు కానీ మంచివి.
* పద్మాసనం వేసుకుని కూర్చుని రాయాలి
* అంటు, మైల, పురుడు ఉన్న రోజులలో రాయకూడదు.

## మంచి పద్ధతులు
* రామకోటి పునర్వసు నక్షత్రం నాడు ప్రారంభించి అదే నక్షత్రం రోజు ముగిస్తే మంచిది. 
* పూర్తి చేసిన రోజు అన్న సంతర్పణ చేయడం మంచిది. 
* సాయంకాలం స్నానం చేసి భోజనానికి ముందు రాయడం మంచి పద్ధతి.

## మూలాలు


వర్గం:సాంప్రదాయాలు
వర్గం:జపం
ముద్రారాక్షసం

thumb|right|200px|ఆంధ్రప్రదేశ్ సాహిత్య అకాడమీ ప్రచురించిన ముద్రారాక్షసనాటకానికి వ్యాఖ్య
**ముద్రారాక్షసం** విశాఖదత్తుడు రచించిన సంస్కృత చారిత్రక నాటకం. భారతదేశ చక్రవర్తిగా చంద్రగుప్త మౌర్యుడు రాజ్యం చేపట్టాక జరిగిన రాజకీయపు ఎత్తుగడలను, పరిణామాలను నాటకం చిత్రీకరించింది. నందవంశాన్ని చాణక్యుని నీతి చతురత సహాయంతో నిర్మూలించి చంద్రగుప్తుడు పాటలీపుత్రాన్ని పరిపాలిస్తున్న నేపథ్యంలో నాటకం ప్రారంభం అవుతుంది. నందుని మహా మంత్రి రాక్షస మంత్రి తన రాజు మరణానికి ప్రతీకారం తీర్చుకోదలచి చంద్రగుప్తుని చంపేందుకు ఎత్తులు వేస్తూండగా, చంద్రగుప్తుని పక్షాన చాణక్యుడు వాటన్నిటినీ చిత్తు చేస్తూ పైఎత్తులు వేయడంతో నాటకం కొనసాగుతుంది. చివరికి చాణక్యుని మంత్రాంగానికి చిక్కి రాక్షస మంత్రి చంద్రగుప్తునికి మంత్రిత్వం వహించేందుకు అంగీకరించడంతో నాటకం పూర్తవుతుంది.
## ఇతివృత్తం

చంద్రగుప్తునికి పరాభవం జరుగుతుందన్న సూచన విని కోపంతో తానున్నంత వరకూ చంద్రగుప్తునికి అవమానం కలుగజేసే మొనగాడెవరంటూ చాణక్యుడు రావడంతో నాటకం ప్రారంభం అవుతుంది. ఐతే నందవంశాన్ని నిర్మూలించి చంద్రగుప్తుణ్ణి రాజుగా నిలబెట్టడం, నందుని మంత్రి రాక్షసుడిని వశుణ్ణి చేసుకున్నాకానే సంపూర్ణమౌతుందని గ్రహిస్తాడు. తన రాజైన నందుణ్ణి చంపి రాజ్యం చేపట్టిన చంద్రగుప్తుణ్ణి ఎలాగైనా చంపాలని పగతో రగులుతూంటాడు రాక్షస మంత్రి. అందుకోసం తన వలెనే చంద్రగుప్తునిపై కత్తికట్టిన మలయకేతువు, పర్వతేశ్వరుల వంటివారితో చేయికలుపుతాడు. చంద్రగుప్తుణ్ణి మట్టుపెట్టేందుకు తయారుచేసిన విషకన్యను అతనిపైకి ప్రయోగిస్తాడు. ఆ విషకన్యతోనే పర్వతేశ్వరుణ్ణి చంపేలా చేసిన చాణక్యుడు, రాక్షసుని వల్లనే మరణించినట్టు ప్రచారం చేస్తాడు. పర్వతేశ్వరుని కుమారుడు మలయకేతువు, రాక్షస మంత్రి వద్ద అనేకులైన గుఢచారులను నియమించి ఎప్పటికప్పుడు సమాచారాన్ని సేకరిస్తూంటాడు. రాక్షసుని కుటుంబం ఆయన మిత్రుడు చందనదాసు రక్షణలో ఉన్నట్టు తెలుసుకుని, చందనదాసుతో రాక్షస మంత్రి కుటుంబాన్ని తనకు అప్పగించమని చాణక్యుడు అడుగుతాడు. కానీ చందనదాసు నిరాకరిస్తాడు.
చంద్రగుప్తుని చంపేందుకు రాక్షసుడు పన్నిన ఎత్తుగడలన్నీ విఫలం కావడంతో భేదోపాయాన్ని ఎంచుకుంటాడు. చాణక్య చంద్రగుప్తుల నడుమ విభేదాలు సృష్టించాలని వైతాళికుల వేషంలో ఇద్దరు గూఢచారుల్ని చంద్రగుప్తుని వద్దకు పంపుతాడు రాక్షస మంత్రి. వీరు చంద్రగుప్తునికి గర్వం, అహంకారం పుట్టించేలాంటి స్తుతి చేస్తూంటారు. చాణక్య చంద్రగుప్తులిద్దరూ తమ తమ కార్యసఫలత వల్ల గర్వులై, సంతృప్తులై ఉన్నారు కనుక వారి మధ్య వివాదం పుట్టించడం సులభమని రాక్షస మంత్రి యోచన.
రాక్షస మంత్రి చేసిన ఈ పన్నాగాన్ని తెలుసుకున్న చాణక్యుడు తమ మధ్య విభేదాలు పొడసూపినట్టు ప్రవర్తించమని చంద్రగుప్తుడితో చెప్తాడు. భేదాన్ని సృష్టించినట్టు నటించేందుకు గాను పాటలీపుత్రంలో కౌముదీ మహోత్సవాన్ని చేయాలని చంద్రగుప్తుడు ప్రకటించగా, కౌముదీ మహోత్సవంలో ప్రజలు, రాజాధికారులు అప్రమత్తులై ఉండగా దండెత్తివచ్చేందుకు రాక్షస, మలయకేతువులకు అవకాశం దొరుకుతుందని చాణక్యుడు అంటాడు. ఆ అవకాశం లేకుండా చేయాలంటే కౌముదీ మహోత్సవాన్ని చేయరాదని చాణక్యుడు శాసిస్తాడు. చాణక్య చంద్రగుప్తులు వాగ్వాదం చేసుకున్నట్టు నటిస్తారు. ఈ అదను చూసుకుని చంద్రగుప్తుడి కోపం రెచ్చగొట్టే స్తుతి చదువుతారు వైతాళికులు.

వర్గం:సంస్కృత కావ్యాలు
ధ్వన్యాలోకం

**ధ్వన్యాలోకం** ఆనందవర్ధనుడు రాసిన సంస్కృత అలంకారిక గ్రంథం. కావ్యంలో ధ్వని ప్రాధాన్యతను ప్రతిపాదించడం ఈ అలంకారిక గ్రంథంలోని విశేషం. ధ్వనిని స్ఫురింపజేస్తున్న వ్యంగ్యార్థ శోభితమైన కావ్యమే ఉత్తమ కావ్యమని ఆనంద వర్థనుని ప్రతిపాదన. ఆ ప్రతిపాదనను ప్రధానంగా ధ్వన్యాలోకంలోనే పొందుపరిచారు. ఆనందవర్ధనుడు రాసిన ధ్వన్యాలోకం, అందులో ప్రతిపాదించిన ధ్వని సిద్ధాంతం మొదట్లో విమర్శలు, క్రమంగా సర్వజన ఆమోదం పొందింది. ఈ గ్రంథానికి పలు వ్యాఖ్యలు ఉన్నా వాటిలో అభినవగుప్తుడు వ్రాసిన లోచనమ్ అన్న వ్యాఖ్యానం సుప్రసిద్ధమైనదీ, ప్రస్తుతం లభిస్తున్నది.
## సిద్ధాంతం
కావ్యంలో వాచ్యం (సంభాషణల్లోనో, వర్ణనల్లోనో చెప్పేది), లక్ష్యం (కావ్యం బోధించే) అర్థాల కన్నా భిన్నమైన అర్థాంతరం భాసిస్తుందనీ, అదే ధ్వని. అలాంటి ధ్వని లేక వ్యంగ్యార్థం లక్ష్యార్థం కన్నా రమణీయమైనది, కావ్యానికి శోభనిచ్చేది. ధ్వనిని సూచిస్తూ, వ్యంగ్యార్థ శోభితమైన కావ్యమే ఉత్తమ కావ్యం అన్నది ఆనందవర్థనుని సిద్ధాంతం. ఇదే ధ్వని సిద్ధాంతంగా ప్రసిద్ధి పొందింది.
## రచయిత, కాలం
ధ్వన్యాలోకాన్ని రచించినవారు ఆనందవర్ధనుడనే కాశ్మీర పండితుడు. ఆయన అవంతివర్మ (సా.శ.855-883) వద్ద ఆస్థాన పండితునిగా ఉండేవారు. ఈ కారణంగా ధ్వన్యాలోకం కూడా 9వ శతాబ్దికి చెందినదని చెప్పవచ్చు.

## విభాగాలు
ధ్వన్యాలోకంలోని విభాగాలను ఉద్ద్యోతాలుగా పేర్కొన్నారు. మొత్తంగా ధ్వన్యాలోకం నాలుగు ఉద్ద్యోతాలుగా విభజించబడింది. మొదటి ఉద్ద్యోతంలో ధ్వనిని గురించి ప్రాచీనాలంకారికుల అభిప్రాయాలను వెల్లడించి, వాటిని ఖండించారు. మిగిలిన ఉద్ద్యోతాల్లో ధ్వని స్వరూపం, ధ్వని భేదాలు, గుణంగా వ్యంగ్యం గురించి విస్తరించి నిరూపించారు. చివరిదైన నాలుగవ ఉద్ద్యోతంలో ధ్వని నిరూపణ యొక్క ప్రయోజనాన్ని గురించి చర్చించారు.

## నామ ఔచిత్యం
ధ్వని అంటే వ్యంగ్యార్థం, ఆలోకం అంటే దర్శించడం అని అర్థాలు. కావ్యంలోని ధ్వని ప్రాధాన్యతను దర్శింపజేసే అలంకారశాస్త్ర గ్రంథం కనుక ధన్వాలోకమన్న పేరు ఒప్పింది.
## ప్రాచుర్యం, వ్యాఖ్యానాలు
అలంకారశాస్త్రంలో ధ్వన్యాలోకం విస్తృత ప్రాచుర్యాన్ని పొందింది. అలంకారశాస్త్ర గమనాన్ని ముందుకు తీసుకువెళ్ళిన ధ్వని సిద్ధాంతాన్ని సమర్థిస్తూ వ్రాసిన ప్రామాణిక గ్రంథం కావడంతో దీనికి విశేష ప్రాధాన్యత లభించింది. మొదట్లో సిద్ధాంతం, గ్రంథం విమర్శల పాలయినా, క్రమంగా కావ్యసిద్ధాంతాల్లోకెల్లా ధ్వని సిద్ధాంతం గొప్పదిగానూ, ధ్వన్యాలోకం అలంకారశాస్త్రంలో ఎన్నదగిన గ్రంథాల్లో ముఖ్యమైనదిగానూ పేరొందాయి.
ధ్వన్యాలోకానికి పలు వ్యాఖ్యలున్నాయని పండితులు భావిస్తున్నా చాలావరకూ లభించడం లేదు. వాటన్నిటిలోనూ అభినవ గుప్తుడు వ్రాసిన *లోచనమ్* అన్న వ్యాఖ్య ప్రామాణికంగా, విస్తృతాదరణీయంగా నిలిచింది. అభినవ గుప్తుడు రాసిన శ్లోకాన్ని ఒకదాన్ని అనుసరించి ధ్వన్యాలోకానికి *చంద్రిక* అన్న వ్యాఖ్య కూడా ఉన్నట్టు తెలుస్తోంది. ఐతే లోచనమే వాటన్నిటిలోనూ మిగిలినదీ, సుప్రసిద్ధమైనది.

## మూలాలు

వర్గం:సంస్కృత గ్రంథాలు
వర్గం:అలంకార శాస్త్రం
జెర్రీ మాక్

**జెరాల్డిన్ "జెర్రీ" ఫ్రెడ్‌రిట్జ్ మాక్** (1925 నవంబరు 22 - 2014 సెప్టెంబరు 30) 1964 లో ఒంటరిగా వాయుమార్గం ద్వారా భూగోళం చుట్టివచ్చిన మొట్టమొదటి మహిళ. ఈమె "స్పిరిట్ ఆఫ్ కొలంబస్" నామకరణం, "చార్లీ" మారుపేరున్న సింగిల్ ఇంజిన్ సెస్నా 180 (రిజిస్టర్డ్ N1538C) లో పయనించింది. ఈ యాత్ర 1964 మార్చి 19 న కొలంబస్, ఒహియోలో ప్రారంభమైంది, కొలంబస్, ఒహియోలో 1964 ఏప్రిల్ 17 న ముగిసినది, ఈ యాత్రకు 21 మజిలీలతో 29 రోజులు పట్టింది, ప్రయాణించిన దూరం దాదాపు 22,860 మైళ్లు (36,790 కిమీ). జెర్రీ మాక్ తరువాత 1965 లో ఫెడెరేషన్ ఏరోనాటిక్ ఇంటర్నేషనల్ నుండి లూయిస్ బ్లేరియోట్ పతకాన్ని పొందింది. 1970 లో ఈమె ప్రచురించిన త్రీ-ఎయిట్ చార్లీ బుక్ లో ఈమె భూగోళం చుట్టివచ్చిన విమాన కథను వివరించింది. 50 వ వార్షికోత్సవ ఎడిషన్ తరువాత ప్రచురించబడిన వాటిలో పటాలు, వాతావరణ ఛార్టులు, ఫోటోలు సహా ప్రచురించారు.

## మూలాలు

## వెలుపలి లంకెలు
వర్గం:1925 జననాలు
వర్గం:2014 మరణాలు
శ్రీవారి శోభనం

***శ్రీవారి శోభనం*** 1985 మార్చి 1న విడుదలైన తెలుగు సినిమా. ఈ సినిమాకు జంధ్యాల దర్శకత్వం వహించారు. నరేష్, అనితారెడ్డి, మనోచిత్ర లు ప్రధాన తారాగణంగా నటించిన ఈ సినిమాకు రమేష్ నాయుడు సంగీతాన్నందించాడు. రవి కళామందిర్ బ్యానర్ కింద ఎం.ఎస్.ప్రసాద్, ఆదుర్తి భాస్కర్ లు నిర్మించారు.

మల్లాది వెంకటకృష్ణమూర్తి నవల *పెద్దలకు మాత్రమే* ఆధారంగా ఈ సినిమా నిర్మించబడింది.

## నటీనటులు

## సంక్షిప్త కథ
కిరణ్ ఒక ప్రైవేట్ సంస్థలో పెద్ద పదవిలో వుంటాడు. అతనికి అమ్మాయిలంటే చచ్చేంత భయం. దానితో అమ్మాయిలంతా అతడికి రకరకాల పేర్లుపెడతారు. కిరణ్ పి.ఎ.ఐన మార్గరెట్ కూడా అతనిపై మనసు పడుతుంది. కిరణ్‌కు వివాహం జరుగుతుంది. శోభనం అంటే కిరణ్‌కు భయం వేస్తుంది. శోభనానికి ముందు ప్రేమ పాఠాలు నేర్చుకోవాలనుకున్న కిరణ్ మార్గరెట్ సహాయం అడుగుతాడు. వారిద్దరూ శారీరకంగా కలవాలనుకున్న ప్రతిసారి ఏవో ఆటంకాలు ఏర్పడతాయి. అనేక సార్లు ప్రయత్నించిన తర్వాత కిరణ్‌కు తన భార్యను మోసగించడం తప్పని తెలుస్తుంది. మార్గరెట్ కూడా కిరణ్‌ భయాన్ని అధిగమించే విషయంలో సహాయపడుతుంది. ఈలోగా ఒక అజ్ఞాత వ్యక్తి మార్గరెట్‌తో కిరణ్ సంబంధాన్ని బయటపెడతానని బ్లాక్‌మెయిల్ చేయడం మొదలుపెడతాడు. కిరణ్ ఈ అవరోధాన్ని దాటి తన భార్యతో శోభనం జరగడంతో కథ సుఖాంతమౌతుంది.

## సాంకేతిక వర్గం

* దర్శకత్వం: జంధ్యాల
* స్టూడియో: రవి కళామందిర్
* నిర్మాత: M.S. ప్రసాద్, ఆదుర్తి భాస్కర్;
* స్వరకర్త: రమేష్ నాయుడు
* విడుదల తేదీ: మార్చి 1, 1985

## పాటలు
* శ్రీవారి శోభనం
* అలకపానుపు ఎక్కనేల చిలకా గోరింక
* చంద్రకాంతిలో చందనశిల్పం

## మూలాలు

## బయటి లంకెలు
* ఐ.ఎమ్.డి.బి.లో శ్రీవారి శోభనం పేజీ

వర్గం:1985 తెలుగు సినిమాలు
వర్గం:నవల ఆధారంగా తీసిన సినిమాలు
వర్గం:రావి కొండలరావు నటించిన సినిమాలు
వర్గం:సుత్తి వీరభద్రరావు నటించిన సినిమాలు
వర్గం:మల్లాది వెంకట కృష్ణమూర్తి రచనలు
చుక్కల్లో చంద్రుడు (2006 సినిమా)

**చుక్కల్లో చంద్రుడు**  శివకుమార్ దర్శకత్వంలో క్రియేటివ్ కమర్షియల్స్ నిర్మించిన తెలుగు సినిమా. ఇది 2006, జనవరి 14న సంక్రాంతి కానుకగా విడుదలయ్యింది.
## తారాగణం

* అక్కినేని నాగేశ్వరరావు - కృష్ణారావు 
* సిద్దార్థ్ - అర్జున్/కృష్ణ 
* సదా - శ్రావణి
* ఛార్మి - సంధ్య 
* సలోని - షాలిని 
* సునీల్ - పప్పి
* ప్రతాప్ పోతేన్ - ప్రకాష్
* తనికెళ్ళ భరణి
* ఆహుతి ప్రసాద్ - లక్ష్మణ్ రావు
* కొండవలస
* కె.ఆర్.విజయ
* సన
* మౌనిక
* వహీదా రెహమాన్ - పద్మావతి (ప్రత్యేక పాత్రలో) 
* ప్రభుదేవా - శరత్ (అతిథి పాత్రలో) 

## సాంకేతికవర్గం
* దర్శకత్వం: శివకుమార్
* నిర్మాత: కె.ఎ.వల్లభ
* సంగీతం: చక్రి
* కథ : సిద్ధార్థ్
* స్క్రీన్ ప్లే: సిద్దార్థ్, శివకుమార్, కోన వెంకట్
* మాటలు: కోన వెంకట్
* ఛాయాగ్రహణం: సమీర్ రెడ్డి, అభిక్ ముఖోపాధ్యాయ
* కూర్పు: ఎ.శ్రీకర్ ప్రసాద్

## పాటలు

## మూలాలు

వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:అక్కినేని నాగేశ్వరరావు నటించిన సినిమాలు
వర్గం:సిద్దార్థ్ నటించిన సినిమాలు
వర్గం:సునీల్ నటించిన సినిమాలు
వర్గం:తనికెళ్ళ భరణి సినిమాలు
వర్గం:ఆహుతి ప్రసాద్ నటించిన సినిమాలు
వర్గం:కొండవలస లక్ష్మణరావు నటించిన సినిమాలు
వర్గం:చక్రి సంగీతం అందించిన సినిమాలు
బిస్మత్ ఆక్సీక్లోరైడ్

**బిస్మత్ ఆక్సీక్లోరైడ్ **ఒక రసాయన సంయోగ పదార్థం.ఇది ఒక అకర్బన రసాయన సమ్మేళనపదార్థం.బిస్మత్, ఆక్సిజన్, క్లోరిన్ పరమాణువుల సంయోగం వలన ఈ సమ్మేళనపదార్థ మేర్పడినది.బిస్మత్ ఆక్సీక్లోరైడ్ యొక్క రసాయన సంకేత పదం BiOCl.ఈ సంయోగ పదార్థాన్ని పురాతన కాలం నుండి, పురాతన ఇజిప్టుచరిత్ర కాలంనుండి మానవుడు ఉపయోగించిన దాఖాలాలు ఉన్నాయి.
## బిస్మత్ ఆక్సీక్లోరైడ్ కు ఉన్న ఇతర పేర్లు
*బై బిస్మథైల్ క్లోరైడ్ (bismuthyl chloride)
*బిస్మత్ ఆక్షోక్లోరైడ్ (bismuth oxochloride)
*బిస్మత్ ఆక్సైడ్ క్లోరైడ్ (bismuth oxide chloride)
*బిస్మత్ (II) ఆక్సైడ్ క్లోరైడ్ (bismuth (III) oxide chloride)
*బిస్మోక్లిట్ (bismoclite)
## భౌతిక లక్షణాలు
### భౌతిక స్థితి
బిస్మత్ ఆక్సీక్లోరైడ్ తెల్లని ఘన పదార్థం.
### సాంద్రత
బిస్మత్ ఆక్సీక్లోరైడ్ సాంద్రత 7.78 గ్రాములు/సెం.మీ3
### ద్రావణీయత
బిస్మత్ ఆక్సీక్లోరైడ్ నీటిలో కరుగదు.
## ప్రకృతి లో ఉనికి
బిస్మత్ ఆక్సీక్లోరైడ్ ప్రకృతిలో అరుదైన ఖనిజం బిస్మోక్లిట్ (bismoclite) రూపంలో లభించును. బిస్మోక్లిట్ అనునది మాట్లోకైట్ ఖనిజ గుంపునకు చెందినది.

## అణుసౌష్టవం
బిస్మత్ ఆక్సీక్లోరైడ్అణువు చతుర్బుజ కోణసౌష్టవం కల్గి ఉంది.బిస్మత్ ఆక్సీక్లోరైడ్ అణువు పొరలుగా Cl−, Bi3+, O2− అయాన్ గా ఏర్పడి ఉండును. (పటంలో బిస్మత్=గ్రే, ఆక్సిజన్=ఎరుపు, క్లోరిన్=పచ్చరంగు).ఈ అయాన్‌లు Cl-Bi-O-Bi-Cl-Cl-Bi-O-Bi-Cl, గా ఉండి, ఒకటి వదలి ఒకటి చొప్పున (alternating) అనయాన్ Cl-, O2- లు, కేటాయాన్ Bi3+ ఉండును.ఈ రకంగా పొరలుగా ఉండటం వుండటం వలన pearlescent వంటి లక్షణాలను కల్గి ఉంది.
## సంశ్లేషణ –, చర్యలు
బిస్మత్ క్లోరైడ్ జలవిశ్లేషణ ద్వారా నీటితో చర్య వలన బిస్మత్ అక్సీక్లోరైడ్ ఏర్పడును.
:BiCl3 + H2O → BiOCl + 2 HCl
బిస్మత్ అక్సీక్లోరైడ్ ను 600&nbsp;°C దాటి వేడి చేసినపుడుఅది అర్ప్పేసంయోగ పదార్థంగా (Bi24O31Cl10) మారును.ఇది సంక్లిష్టమైన లేయర్ నిర్మాణం కల్గి ఉంది.
## ఉపయోగాలు
బిస్మత్ ఆక్సీక్లోరైడ్ను పురాతన ఈజిప్ట్ కాలము నుండి కూడా కాస్మెటిక్స్ (cosmetics) లలో ఉపయోగించేవారు.ముత్యం వంటి రంగు కల్గిన దీనిని ఐ షాడో (eye shadow) హెయిర్ స్ప్రే లో, పౌడర్లలో, గోళ్ళరంగులో, ఇతర సౌందర్యద్రవ్యాలలో/వస్తువుఉత్పత్తులలో (cosmetic products) ఉపయోగిస్తారు

బిస్మత్ ఆక్సీక్లోరైడ్ కు సమాంతరమైన బిస్మత్ఆక్సినైట్రేట్ అను సంయోగ పదార్థాన్ని తెలుపు రంగు పదార్థంగా ఉపయోగిస్తారు.
## మూలాలు/ఆధారాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:బిస్మత్ సమ్మేళనాలు
ఓలేటి సూర్యనారాయణ శాస్త్రి

**ఓలేటి సూర్యనారాయణ శాస్త్రి** ప్రముఖ కవి, ఉభయభాషా ప్రవీణులు. (జననం: 1909)
## వ్యక్తిగత విషయాలు

* తల్లి : పుల్లమాంబ
* తండ్రి : బంగారేశ్వర శర్మ 
* భార్య: భాస్కరమ్మ
 
* విద్య : ఉభయభాషాప్రావీణ వ్యాకరణాచార్య, షడ్దర్శని విశారద

* వృత్తులు : శ్రీ దంతులూరి వేంకట రాయపరాజోన్నత పాఠశాల కోలంక తెలుగు పండిట్, జ్యోతిషం, వైద్యం.

* బిరుదములు : విద్వత్కవిశేఖర

## <big>రచనలు </big>
#ధన్వంతరి చరిత్ర 
#ద్విభాష్యం వేంకటేశ్వర్లు గారి జీవిత చరిత్ర 
#భీమేశ్వర స్తవము
#ఆంధ్రకథా సరిత్సాగరము (7-18 లంబకములు) 
#కర్మయోగి 
#వేంకటేశ్వర శతకము 
#వేంకటేశ్వర స్తవము 
# నూర్జహాన్ నాటకం 
# ఖండ కావ్య సంపుటి 
#సూర్యరాయాంధ్ర నిఘంటువు( తె - న్ర భాగం)

## ఆంధ్ర కథా సరిత్సాగరము
ఓలేటి వేంకటరామశాస్త్రి కథా సరిత్సాగరాన్ని ఆంధ్రీకరించడం మొదలుపెట్టి 5వ లంబకము వరకు పూర్తిగావించి 6వ లంబకములో 1,2,3 తరంగాలు వ్రాసినట్టుగా ఉవాచగా తెలుస్తున్నప్పటికి ఆ మూడు తరంగాలు లభ్యం కాలేదు.తదుపరి తాళ్ళరేవు మండలం ఇంజరం గ్రామం ఓలేటి సూర్యనారాయణ శాస్త్రి (1909) 7వ లంబకము నుండి 18వ లంబకము వరకు అనువదించి 1963సం..లో వేంకటేశ్వరుని దివ్యదామమైన వైకుంఠము చేరితిరి. తదనంతరం వారి జ్యేష్ఠపుత్రుడైన ఓలేటి శ్రీనివాసశర్మ (1942) శ్రీ దంతులూకి వేంకటరాయపరాజోన్నత పాఠశాల కోలంకలో గ్రేడ్-1 తెలుగు పండితుడిగా రిటైరైతిరి (2000). పిదప 1-5, 7-18 లంబకములు పూర్తియైనవి 6వ లంబకము పూర్తి గావించిన గ్రంథమునకు పూర్ణత్వము, పూర్వికులకు యశః కాయము లభించునన్న తలంపుతో 6వ లంబకము 2009నాటికి పూర్తిగావించితిరి. ఆంధ్ర కథా సరిత్సాగరము - ఓలేటి వేంకట రామశాస్త్రి (పల్లిపాలెం) 1-5లంబకములు, ఓలేటి సూర్యనారాయణ శాస్త్రి (ఇంజరం) 7-18, ఓలేటి శ్రీనివాసశర్మ -6వ లంబకము ఈవిదమున ఓలేటి త్రయంచే పూర్తిగావింపబడింది.
ఓలేటి శ్రీనివాస శర్మ

**ఓలేటి శ్రీనివాస శర్మ** ఆంధ్ర కథా సరిత్సాగరము రచించిన ఓలేటి త్రయం లో ఒకరు.
## జీవిత విశేషాలు
ఈయన  ఓలేటి సూర్యానారాయణ శాస్త్రి, భాస్కరమ్మ దంపతులకు 1942లో జన్మించారు. భార్య - వేంకట సీతామహాలక్ష్మీ.

వృత్తి -  దంతులూరి వేంకటరాయపరాజోన్నత పాఠశాల, కోలంక నందు ప్రథమ శ్రేణి తెలుగు పండితుడిగా పనిచేసి 2000 సంవత్సరంలొ పదవీవిరమణ చేశారు. జ్యోతిషం, వాస్తు

రచనలు -
#ఆఖువాహనుడు (వచనము) (ముద్రితము)
# శ్రీ సత్యదేవశతకము (ముద్రితము)
# వ్యాకరణ చంద్రిక (6-7-8 తరగతులకు) (ముద్రితము)
# వేంకటేశ్వరశతకము (ముద్రితము)
# పూర్వం ఆంధ్ర కథా సరిత్సాగరమును ఓలేటి వేంకట రామశాస్త్రి  1-5 లంబకములు,  ఓలేటి సూర్యానారాయణ శాస్త్రి 7-18  లంబకములు పూర్తిచేసిన తరువాత మిగిలిన 6వ లంబకము (మదనమంచుక లంబకము) పూర్తి చేసి ఆ గ్రంథానికి  పూర్ణత్వము కల్పించిరి. ఆయన తన పూర్వికులకు యశః కాయము లబించునన్న తలంపుతో 6వ లంబకము 2009 నాటికి పూర్తిగావించి ముద్రణము గావించితిరి.  (ముద్రితము)
# పద్మావతి పరిణయము  (అముద్రితము)
# కావ్యకన్యక  (అముద్రితము)
#ఖండకావ్యములు  (అముద్రితము)
#గోచార ఫలదర్శినిస్త్రీ  (అముద్రితము)
# స్త్రీ  (అముద్రితము)
# విశ్వనాథనాయకుడు (నాటకం)  (అముద్రితము)
#ఆధునిక వాస్తు ఖండన (చర్చగావించి ముద్రించవలసియున్నది)  (అముద్రితము)

## మూలాలు

## ఇతర లింకులు

వర్గం:1942 జననాలు
వర్గం:తెలుగు రచయితలు
వర్గం:తెలుగు పండితులు
పశ్చిమ రైల్వే ప్యాసింజర్ రైళ్ళు జాబితా

ఈ వ్యాసంలో భారతదేశం లోని భారతీయ రైల్వేలు లోని భారతీయ రైల్వే మండలములులోని పదహారు రైల్వే జోన్స్ లేదా రైల్వే మండలాలు అందలి ఒక జోన్ అయిన పశ్చిమ రైల్వే జోన్ లోని పశ్చిమ రైల్వే ప్యాసింజర్ రైళ్ళు జాబితా ఈ క్రింద పొందుపరచడ మైనది.
## అ
* 59167 : అంక్లేశ్వర్ - రాజ్‌పిప్లా ప్యాసింజర్
* 52974 : అకోలా - మోహో ఎంజి ఫాస్ట్ ప్యాసింజర్
* 52976 : అకోలా - మోహో ఎంజి ఫాస్ట్ ప్యాసింజర్
* 52988 : అకోలా - మోహో ఎంజి ప్యాసింజర్
* 52994 : అకోలా - మోహో ఎంజి ప్యాసింజర్
* 59026 : అమరావతి - సూరత్ ఫాస్ట్ ప్యాసింజర్
* 59547 : అహ్మదాబాద్ - ఓఖా ప్యాసింజర్
* 52924 : అహ్మదాబాద్ - ఖేడ్ బ్రహ్మ ఎంజి ప్యాసింజర్
* 52926 : అహ్మదాబాద్ - ఖేడ్ బ్రహ్మ ఎంజి ప్యాసింజర్
* 59473 : అహ్మదాబాద్ - పఠాన్కోట్ ప్యాసింజర్
* 52939 : అహ్మదాబాద్ - బోటాడ్ ఎంజి ప్యాసింజర్
* 52902 : అహ్మదాబాద్ - మహెసన ఎంజి ప్యాసింజర్
* 52904 : అహ్మదాబాద్ - మహెసన ఎంజి ప్యాసింజర్
* 52906 : అహ్మదాబాద్ - మహెసన ఎంజి ప్యాసింజర్
* 52908 : అహ్మదాబాద్ - మహెసన ఎంజి ప్యాసింజర్
* 52910 : అహ్మదాబాద్ - మహెసన ఎంజి ప్యాసింజర్
* 59442 : అహ్మదాబాద్ - ముంబై సెంట్రల్ ప్యాసింజర్
* 52912 : అహ్మదాబాద్ - రానుజ్ ఎంజి ఫాస్ట్ ప్యాసింజర్
* 52914 : అహ్మదాబాద్ - రానుజ్ ఎంజి ఫాస్ట్ ప్యాసింజర్
* 52916 : అహ్మదాబాద్ - నందోల్ డెహగాం ఎంజి ప్యాసింజర్
* 52918 : అహ్మదాబాద్ - నందోల్ డెహగాం ఎంజి ప్యాసింజర్
* 52920 : అహ్మదాబాద్ - హిమ్మత్‌నగర్ ఎంజి ప్యాసింజర్
* 52922 : అహ్మదాబాద్ - హిమ్మత్‌నగర్ ఎంజి ప్యాసింజర్

## ఆ
* ఆనంద్ - గోద్రా ప్యాసింజర్
* ఆనంద్ - వడోదర ప్యాసింజర్
* ఆనంద్ - వడ్తల్ స్వామినారాయణ ప్యాసింజర్

## ఉ
* ఉదయపూర్ - అహ్మదాబాద్ ఎంజి ఫాస్ట్ ప్యాసింజర్

## గ

* గాంధీగ్రాం - బోటాద్ ఎంజి ప్యాసింజర్
* గోద్రా - ఆనంద్ ప్యాసింజర్

## చ

* చందోడ్ - దభోయి మిక్స్ ప్యాసింజర్
* చందోడ్ - మియాగం ప్యాసింజర్
* చోరందా - దభోయి మిక్స్ ప్యాసింజర్

## ద

* దభోయి - చందోడ్ మిక్స్ ప్యాసింజర్
* దభోయి - చోరందా మిక్స్ ప్యాసింజర్
* దభోయి - మల్సార్ మిక్స్ ప్యాసింజర్
* దభోయి - మోతికోరల్ ఎన్‌జి ప్యాసింజర్

## బ

* బయాన - ఫులెరా ప్యాసింజర్
* 52001 : బిలిమొర - వాఘై ప్యాసింజర్
* బెతుల్ - చింద్వారా ప్యాసింజర్
* బోటాద్ - అహ్మదాబాద్ ఎంజి ప్యాసింజర్
* బోటాద్ - గాంధీగ్రాం ఎంజి ప్యాసింజర్
* బోటాద్ - భావనగర్ ప్యాసింజర్

## భ
* భద్రన్ - నడియాడ్ మిక్స్ ఎన్‌జి ప్యాసింజర్
* భన్వాడ్ - పోర్‌బందర్ ప్యాసింజర్
* భరుచ్ - వడ్తల్ స్వామి నారాయణ్ ప్యాసింజర్
* భరుచ్ - విరార్ షటిల్ ప్యాసింజర్
* భరుచ్ - సూరత్ ప్యాసింజర్
* భావనగర్ - పాలితానా ప్యాసింజర్
* భూసావల్ - ముంబై స్లిప్ ప్యాసింజర్
* భూసావల్ - సూరత్ ప్యాసింజర్

## మ

* మహెసన - అహ్మదాబాద్ ఎంజి ప్యాసింజర్
* మోహో - అకోలా ఎంజి ఫాస్ట్ ప్యాసింజర్
* మోహో - ఖాండ్వా ఎంజి ఫాస్ట్ ప్యాసింజర్

## ర

* రాజ్‌పిప్లా - అంక్లేశ్వర్ ప్యాసింజర్

## హ

* హిమ్మత్‌నగర్ - అహ్మదాబాద్ ఎంజి ప్యాసింజర్

## ఇవి కూడా చూడండి

* భారతీయ రైల్వేలు స్టేషన్ల జాబితా
* భారతదేశ ప్రయాణీకుల రైళ్లు జాబితా
* భారతదేశం ప్రముఖ ప్రయాణీకుల రైళ్లు జాబితా
* భారతదేశం రైల్వే జంక్షన్ స్టేషన్ల జాబితా
## మూలాలు

వర్గం:భారతీయ రైల్వేలు సంబంధిత జాబితాలు
వర్గం:భారతదేశానికి సంబంధించిన జాబితాలు
వర్గం:జాబితాలు
మధుర్ భండార్కర్

**మధుర్ భండార్కర్** (జననం 1968 ఆగస్టు 26) భారతీయ దర్శకుడు, స్క్రిప్ట్ రచయిత, నిర్మాత. వాణిజ్యపరంగానూ, విమర్శపరంగానూ విజయవంతమైన అనేక చిత్రాలను నిర్మించారు. ఆయన జాతీయ ఉత్తమ దర్శకుడు, జాతీయ ఉత్తమ చిత్రం వంటి పలు పురస్కారాలు పొందారు.

*చాందినీ బార్* (2001) సినిమాకు గాను సామాజిక సమస్యలకు గాను జాతీయ ఉత్తమ చిత్రం పురస్కారాన్ని పొందారు. భండార్కర్ జాతీయ చలనచిత్ర పురస్కారాల్లో *పేజ్ 3* (2005) సినిమాకి ఉత్తమ చిత్రం, *ట్రాఫిక్ సిగ్నల్* (2007) సినిమాకి ఉత్తమ దర్శకుడు పురస్కారాలు పొందారు. *ఫ్యాషన్* (2008) ఉత్తమ దర్శకుడు, ఉత్తమ స్క్రీన్ ప్లేలకు గాను ఫిల్మ్ ఫేర్ పురస్కారానికి నామినేట్ అయ్యారు.

మధుర్ న్యూయార్క్లో ఐక్యరాజ్యసమితిలో తొలి అంతర్జాతీయ యోగా దినోత్సవానికి ప్రత్యేక అతిథిగా ఆహ్వానం పొందారు. 2016లో, మధుర్ భండార్కర్ భారత ప్రభుత్వం నుంచి పద్మశ్రీ పురస్కారం పొందారు.

## మూలాలు

వర్గం:పద్మశ్రీ పురస్కార గ్రహీతలు
వర్గం:1968 జననాలు
వర్గం:మహారాష్ట్ర వ్యక్తులు
వర్గం:జీవిస్తున్న ప్రజలు
వర్గం:భారతీయ సినిమా దర్శకులు
వర్గం:భారతీయ సినిమా నిర్మాతలు
యుద్ధం (1984 సినిమా)

**యుద్ధం** 1984, జనవరి 14న విడుదలైన తెలుగు చలనచిత్రం. విజయలక్ష్మీ ఆర్ట్ పిక్చర్స్ పతాకంపై టి. త్రివిక్రమరావు నిర్మాణ సారథ్యంలో దాసరి నారాయణరావు దర్శకత్వం వహించిన ఈ చిత్రంలో కృష్ణ, కృష్ణంరాజు, జయప్రద, జయసుధ నటించగా, కె. చక్రవర్తి సంగీతం అందించాడు.

## నటవర్గం
* కృష్ణంరాజు (రాజా, అర్జునరావు - ద్విపాత్రిభినయం)
* ఘట్టమనేని కృష్ణ (కిషన్, కృష్ణారావు - ద్విపాత్రిభినయం)
* జయసుధ
* జయప్రద
* రాధిక (రాజా తల్లి)
* సుజాత (కిషన్ తల్లి)
* కైకాల సత్యనారాయణ
* రావు గోపాలరావు
* అల్లు రామలింగయ్య

## సాంకేతికవర్గం
* దర్శకత్వం: దాసరి నారాయణరావు
* నిర్మాణం: టి. త్రివిక్రమరావు
* సంగీతం: కె. చక్రవర్తి
* నేపథ్య గానం: ఎస్.పి.బాలసుబ్రహ్మణ్యం, పి.సుశీల, ఎస్.జానకి
* నిర్మాణ సంస్థ: విజయలక్ష్మీ ఆర్ట్ పిక్చర్స్

## నిర్మాణం
1983, సెప్టెంబర్‌ 2న ఈ చిత్రం ప్రారంభమైంది.

## పాటలు
ఈ చిత్రానికి కె. చక్రవర్తి సంగీతం అందించాడు.

* మల్లెల తోట
* మనిషే దేవుడు
* ఏ రెండు కళ్ళు
* చీకటంత
* ఇచ్చిపుచ్చుకుంటే
* కొక్కొరకో
* లింగు లింగు

## విడుదల
ఆ చిత్రం 1984, జనవరి 14న విడుదలైయింది. ఇదేరోజు కె.రాఘవేంద్రరావు దర్శతక్వంలో శోభన్ బాబు, కృష్ణ హీరోలుగా నటించిన ఇద్దరు దొంగలు సినిమా కూడా విడుదలయింది. ఒక హీరో నటించిన రెండు మల్టీస్టారర్లు ఒకేరోజున విడుదలకావడమన్నది తెలుగు సినీ చరిత్రలో అదే ప్రథమం. ఈ రెండింటిలో ఇద్దరు దొంగలు సినిమా విజయం సాధించింది.

## మూలాలు

## ఇతర లంకెలు

వర్గం:తెలుగు కుటుంబకథా సినిమాలు
వర్గం:దాసరి నారాయణరావు దర్శకత్వం వహించిన సినిమాలు
వర్గం:ఘట్టమనేని కృష్ణ నటించిన సినిమాలు
వర్గం:కృష్ణంరాజు నటించిన సినిమాలు
వర్గం:జయప్రద నటించిన సినిమాలు
వర్గం:జయసుధ నటించిన సినిమాలు
వర్గం:సత్యనారాయణ నటించిన సినిమాలు
వర్గం:రావు గోపాలరావు నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:శోభన్ బాబు నటించిన సినిమాలు
వర్గం:సుజాత నటించిన సినిమాలు
రాష్ట్రీయ సేవా సమితి

thumb|గుత్తా మునిరత్నం
**రాష్ట్రీయ సేవా సమితి** ఇది చిత్తూరు జిల్లాకు చెందిన సామాజిక కార్యకర్త. పద్మశ్రీ పురస్కార గ్రహీత జి. మునిరత్నం నాయుడు చే యేర్పాటు చేయబడిన సేవా సంస్థ. దీనిని ఆయన 1981లో రాయలసీమ సేవాసమితి పేరుతో ప్రముఖ కాంగ్రెస్‌ నాయకులు పి.రాజగోపాల్‌నాయుడు, ప్రముఖ స్వాతంత్ర్య యోధుడు ఎన్‌.జి.రంగాతో కలిసి ఏర్పాటు చేశారు. క్రమేణా ఈ సంస్థ రాయలసీమకే కాకుండా ఆంధ్ర, తెలంగాణా, తమిళనాడు లందు విస్తరించింది. దీంతో ఈ సంస్థ పేరును రాష్ట్రీయ సేవా సమితిగా మార్చారు.

ప్రస్తుతం **రాష్ట్రీయ సేవా సమితి** శిశువిహార్‌, బాల విహార్‌, ఛైల్డ్‌ స్పాన్సర్‌షిప్‌ ప్రోగ్రాం, అంగన్‌వాడీ కేంద్రాలు, వయో వృద్ధులకు పునరావాస కేంద్రం, వితంతు పునరావాస కేంద్రం, కృషి విజ్ఞాన కేంద్రం, స్వధార్‌ హోం, మత్తు మందు బానిసల పునరావాస కేంద్రం తదితర సేవల ద్వారా 2500 గ్రామాలలో ప్రజలకు సేవలు అందిస్తుంది. 
 
1981 నుండి ఈ సేవాసమితికి సంస్థాపక గౌరవ కార్యదర్శిగా జి. మునిరత్నం నాయుడు గారు సేవలందిస్తున్నారు. వీరు బడుగు వర్గాలు, స్త్రీలు, పిల్లలు, వికలాంగులు, వృద్ధుల సంక్షేమం కోసం వివిధ సంస్థలు స్థాపించాడు. వివిధ ప్రభుత్వ, స్వచ్ఛంద సంస్థల్లో కీలక పదవులు నిర్వహిస్తున్నాడు. వికలాంగుల జాతీయ కమిషన్‌లో అసోసియేషన్‌ మెంబర్‌, సీఏపీఏఆర్‌టీ సెంట్రల్‌ కమిటీలో ఎగ్జిక్యూటివ్‌ కమిటీ మెంబర్‌గా పనిచేస్తున్నాడు. బాల భారతికి చైర్‌పర్సన్‌గా ఉన్నాడు.వీరి సేవలను గుర్తించిన కేంద్ర, రాష్ట్ర ప్రభుత్వాలు పలు అవార్డులను ప్రదానం చేసింది. 1989లో ఇందిరాగాంధీ నేషనల్‌ అవార్డు, 1991లో శిరోమణి, 1992లో జెమ్‌ ఆఫ్‌ ఇండియా, 1993లో బాలబంధు, 1996లో నవాబ్‌ మెహిదీ నవాజ్‌జంగ్‌ బెస్ట్‌ వెల్ఫేర్‌, 1998లో పైడి లక్ష్మయ్య మెమోరియల్‌, 2006లో రాజీవ్‌గాంధీ మానవసేవ, 2010లో హరిజన బంధు అవార్డులను కేంద్ర ప్రభుత్వం ఇచ్చింది. ఆయన సేవలను గుర్తిస్తూ భారత ప్రభుత్వం 2012 లో పద్మశ్రీ అవార్డును ప్రదానం చేసింది. 
## మూలాలు

## ఇతర లింకులు
* అధికారిక వెబ్‌సైట్

వర్గం:సేవా సంస్థలు
క్రియేటివ్ కమర్షియల్స్

**క్రియేటివ్ కమర్షియల్స్** తెలుగు చలన చిత్ర నిర్మాణ సంస్థ. కె.ఎస్.రామారావు ఈ సంస్థ అధినేత. 1973లో ప్రారంభమైన ఈ సంస్థ మొదట రేడియోలో వాణిజ్య ప్రకటనల వ్యాపారంతో మొదలై క్రమేపీ తెలుగు చలన చిత్ర నిర్మాణం వైపు ప్రయాణించింది. ఈ సంస్థ చిరంజీవితో అనేక హిట్ సినిమాలను నిర్మించింది. 

## సినిమా నిర్మాణం

## అవార్డులు

## మూలాలు

## ఇతర లంకెలు
* 

వర్గం:సినీ నిర్మాణ సంస్థలు
వర్గం:1974 స్థాపితాలు
1943 బెంగాల్ కరువు

**1943 నాటి బెంగాల్ కరువు** జపాన్ బర్మాను ఆక్రమించిన కాలంలో బ్రిటీష్ పరిపాలనా కాలం నాటి బెంగాల్ ప్రావిన్స్ (నేటి పశ్చిమ బెంగాల్, బంగ్లాదేశ్ ఒడిశా, బీహార్లు కలిసిన ప్రాంతం)కు వాటిల్లిన తీవ్రమైన కరువు. ఆకలి చావులు, పోషకాల లోపం, సంబంధిత రోగాలను పరిగణించగా 6 కోట్ల 30లక్షల మంది బెంగాల్ జనాభాలో, దాదాపుగా 30లక్షల మంది కరువు వల్ల మరణించారు, మరణించినవారి సంఖ్యను గురించి అంచనాలు 15 లక్షల నుంచి 40 లక్షల నడుమ ఉన్నాయి. దాదాపు సగం మంది బాధితులు 1943 డిసెంబరులో ఆహారం లభించాకా వచ్చిన జబ్బుల వల్ల మరణించారు. See  సాధారణంగా ఆహారం పండించడం విపరీతంగా తగ్గి, బెంగాల్ నుండి ఎగుమతులు రెట్టింపు కావడంతో ఈ స్థితి ఏర్పడ్డదని భావిస్తారు.  ఐతే అమర్త్య సేన్ ప్రకారం 1943లో ఆహార ధాన్యాల ఉత్పత్తి ఏమీ తగ్గకపోగా 1941తో పోలిస్తే పెరిగింది. గత బెంగాల్ కరువుల్లానే, అత్యధిక మరణాల నిష్పత్తి అతిపేద వర్గాలలో కాకుండా చేతివృత్తులవారు, చిరు వ్యాపారుల వర్గంలో నమోదైంది. కరువు కాలంలో ప్రజలు తమవద్ద ఉన్న డబ్బంతా ఆహార ధాన్యాలకే ఖర్చుచేయడంతో, చేతివృత్తులు, చిరువ్యాపారాల వారికి వృత్తి లేకుండా అయిపోయింది. దాంతో వారు పూర్తిగా కరువు పాలబడ్డారు. కరువు సామాజిక, ఆర్థిక విధ్వంసానికి కూడా కారణమైంది, లక్షలాది కుటుంబాలు విచ్ఛిన్నమైపోయాయి.

## ఇవి కూడా చూడండి

* డొక్కల కరువు (గుంటూరు కరువు లేదా నందన కరువు)
* దక్షిణ భారత కరువు 1876–1878

## మూలాలు

## ఇతర లింకులు

*Bengal Famine materials in the South Asian American Digital Archive (SAADA)
*Hungry Bengal - War, Famine, Riots, and the End of Empire 1939-1946

వర్గం:బ్రిటిషు భారతదేశంలో కరువులు
వర్గం:బెంగాల్ చరిత్ర
వర్గం:భారతదేశంలో కరువులు
1526

**1526** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* జనవరి 14: మాడ్రిడ్ ఒప్పందం : ఫ్రాన్స్‌కు చెందిన ఫ్రాన్సిస్ I, పవిత్ర రోమన్ చక్రవర్తి చార్లెస్ V ల మధ్య శాంతి ఏర్పడింది. బుర్గుండిని వదులుకోవడానికి ఫ్రాన్సిస్ అంగీకరించాడు. ఫ్లాన్డర్స్, ఆర్టోయిస్, నేపుల్స్, మిలన్లపై తాను చేసిన అన్ని దావాలను వదిలివేస్తాడు.
* ఏప్రిల్ 21: పానిపట్టు యుద్ధం : బాబర్ మొఘల్ చక్రవర్తి అయ్యాడు, ఉత్తర భారతదేశంపై దాడి చేసి ఢిల్లీని స్వాధీనం చేసుకున్నాడు, ప్రపంచంలోని అత్యంత ధనిక రాజవంశం అయిన మొఘల్ సామ్రాజ్యం 1857 వరకు పాలించింది.
* మే 22: ఫ్రాన్సిస్ మాడ్రిడ్ ఒప్పందాన్ని తిరస్కరించాడు. చార్లెస్‌కు వ్యతిరేకంగా పోప్ క్లెమెంట్ VII, మిలన్, వెనిస్, ఫ్లోరెన్స్‌ లతో లీగ్ ఆఫ్ కాగ్నాక్ ను ఏర్పాటు చేశాడు.
* మే 24: వీనస్ యొక్క ట్రాన్సిట్ సంభవించింది
* జూలై: గార్సియా జోఫ్రే డి లోయాసా యాత్రలో భాగమైన స్పానిష్ ఓడ *శాంటియాగో*, మెక్సికో పసిఫిక్ తీరానికి చేరుకుంది. ఇది ఐరోపా నుండి ఉత్తర అమెరికా పశ్చిమ తీరానికి చేరుకున్న మొదటి ఓడ.
* జూలై 24: మిలన్‌ను స్పెయిన్ స్వాధీనం చేసుకుంది.
* ఆగస్టు 21: స్పానిష్ అన్వేషకుడు అలోన్సో డి సాలజర్ పసిఫిక్ మహాసముద్రంలో మార్షల్ దీవులను చూసిన మొదటి యూరోపియన్ అయ్యాడు.
* ఆగష్టు 29: మోహక్స్ యుద్ధం : సుల్తాన్ సులేమాన్ I కు చెందిన ఒట్టోమన్ సైన్యం హంగేరియన్ సైన్యాన్ని ఓడించింది. తిరోగమనంలో ఉన్న కింగ్ లూయిస్ II ను చంపేసారు. సులేమాన్ బుడాను తీసుకున్నాడు.
* తుపాకీ తయారీదారు బార్తొలోమియో బెరెట్టా, బెరెట్టా గన్ కంపెనీని స్థాపించింది. ఇది 21 వ శతాబ్దంలో ఇప్పటికీ వ్యాపారంలో ఉంది. ఇది ప్రపంచంలోని అత్యంత పురాతన సంస్థలలో ఒకటి.
* ఫ్రాన్సిస్కో పిజారో, అతని సోదరుల నేతృత్వంలోని స్పానిష్ ఆక్రమణదారులు మొదటగా దక్షిణ అమెరికాలో ఇన్కా భూభాగానికి చేరుకుంటారు.

## జననాలు

## మరణాలు
*

## పురస్కారాలు

## మూలాలు


*
వర్గం:1520లు
స్క్రీన్‌షాట్

**స్క్రీన్‌షాట్**, **స్క్రీన్ కాప్చర్**, లేదా **స్క్రీన్ డంప్** అనగా ఉపయోగిస్తున్న మానిటర్, టెలివిజన్, లేదా ఇతర దృశ్య అవుట్‌పుట్ పరికరం మీద ప్రదర్శించబడుతున్న కనిపించే అంశాలను రికార్డ్ చేయడానికి ఒక వ్యక్తిచే తీయబడిన చిత్రం. సాధారణంగా ఇది ఆపరేటింగ్ సిస్టమ్ లేదా కంప్యూటర్ లోని సాఫ్ట్‌వేర్ ను అమలు చేయటం ద్వారా తీయబడిన ఒక డిజిటల్ చిత్రం. 1980లో కంప్యూటర్ ఆపరేటింగ్ వ్యవస్థలు స్క్రీన్‌షాట్ సంగ్రాహకం కోసం అంతర్నిర్మిత కార్యాచరణ కలిగియున్నవి సార్వత్రికం కాదు.

## విండోస్

విండోస్ లో  'కీ' ని నొక్కి చిత్రాన్ని కాపీ చేయతగిన ఫైలులో ఉదాహరణకు ఒపెన్ చేయబడిన ఎంఎస్‌వార్డ్, పెయింట్ ఫైళ్ల వంటి వాటిలో పేస్టు చేయడం ద్వారా డెస్క్‌టాప్ పై కనిపిస్తున్నదంతా ఆ ఫైళ్లలో పేస్ట్ అవుతుంది, అయితే  యాక్టివ్ విండోను మాత్రమే సంగ్రహిస్తుంది. కాని మౌస్ కర్సర్ స్క్రీన్‌షాట్ లో సంగ్రహం కాదు.

## ఇవి కూడా చూడండి
* స్క్రీన్ కాస్ట్

## మూలాలు

వర్గం:కంప్యూటరు సాఫ్టువేర్
ముంబై లోకమాన్య తిలక్ టెర్మినస్ - గోరఖ్‌పూర్ (వయా వారణాసి ) వీక్లీ ఎక్స్‌ప్రెస్

**ముంబై లోకమాన్య తిలక్ టెర్మినస్ - గోరఖ్‌పూర్ (వయా వారణాసి ) వీక్లీ ఎక్స్‌ప్రెస్** భారతీయ రైల్వేలులో ఒక ఎక్స్‌ప్రెస్ రైలు. ఇది ముంబై లోకమాన్య తిలక్ టెర్మినస్ రైల్వే స్టేషను, గోరఖ్‌పూర్ రైల్వే స్టేషను మధ్య నడుస్తుంది, 
## ప్రారంభం
ఇది 2014 రైల్వే బడ్జెట్లో ప్రవేశపెట్టారు, ఫిబ్రవరి 2015 సం.లో దీని సేవలు ప్రారంభమైనవి. 
## రైలు సంఖ్య
రైలు నంబరు: 11081
## జోను, డివిజను

ఈ ఎక్స్‌ప్రెస్ రైలు భారతీయ రైల్వేలు లోని మధ్య రైల్వే జోన్, ముంబై రైల్వే డివిజను పరిధిలోకి వస్తుంది.
## సేవలు (సర్వీస్)
ముంబై లోకమాన్య తిలక్ టెర్మినస్ - గోరఖ్‌పూర్ (వయా వారణాసి ) వీక్లీ ఎక్స్‌ప్రెస్, ముంబై లోకమాన్య తిలక్ టెర్మినస్ నుండి గోరఖ్‌పూర్ వరకు మొత్తం 1,727 కిలోమీటర్లు (1,073 మైళ్ళు) దూరాన్ని 19 విరామములతో చేరుతుంది. ఈ రైలు 50 కిలోమీటర్ల సరాసరి వేగంతో మొత్తం దూరాన్ని34 గంటల 25 నిమిషాల్లో చేరుకుంటుంది.
## భోగీలు అమరిక
రైలు నంబరు : 11081 ముంబై లోకమాన్య తిలక్ టెర్మినస్ - గోరఖ్‌పూర్ (వయా వారణాసి ) వీక్లీ ఎక్స్‌ప్రెస్ రైలు మొత్తం 22 బోగీలు కలిగి ఉండి, 1 - ఎసి రెండవ తరగతి, 3 - ఎసి మూడవ తరగతి, 13 - స్లీపర్ క్లాస్, 3 - జనరల్ (రిజర్వేషన్ లేనివి), 2 - ఎస్‌ఎల్‌ఆర్ భోగీలతో నడుస్తుంది. దీనికి పాంట్రీ కార్ కోచ్ సౌకర్యం లేదు.
## కోచ్ కూర్పు
రైలు నంబరు 11037 కోచ్ కూర్పు క్రింద విధముగా ఉంటుంది:

## మూలాలు

## బయటి లింకులు
*https://web.archive.org/web/20140601030217/http://www.indianrail.gov.in/

వర్గం:భారతీయ ఎక్స్‌ప్రెస్ రైళ్ళు
వర్గం:భారతీయ రైల్వేలు ప్రయాణీకుల రైళ్లు
వర్గం:మధ్య రైల్వే జోను
వర్గం:మధ్య రైల్వే ఎక్స్‌ప్రెస్ రైళ్ళు
వర్గం:మహారాష్ట్ర రైలు రవాణా
శాఖా గ్రంథాలయం

thumb|తూర్పు గోదావరి జిల్లాలోని ఉప్పలగుప్తం శాఖా గ్రంధాలయం
**శాఖా గ్రంథాలయం,** అనగా ప్రభుత్వానికి సంబంధించింది.దీనిని బ్రాంచి లైబ్రరీ,కమ్యూనిటీ గ్రంథాలయం, కమ్యానిటీ లైబ్రరీ అని కూడా అంటారు. ఇది గ్రంధాలయ వ్యవస్థలో భాగమైన ఒక లైబ్రరీ. ఇవి ప్రధాన గ్రంధాలయం, లేదా ప్రభుత్వ శాఖ, ప్రవేటు సంస్థలకు,యాజమాన్యాలకు అనుబంధంగా పనిచేస్తాయి. అయితే ఇవి అన్ని ప్రాంతాలలో లేవు.కానీ ఉన్నవాటిని ప్రాంతాలవారిగా వర్గీకరించి,వాటిని అన్ని ప్రధాన శాఖలకు అనుసంధానించబడి ఉంటాయి.గ్రంధాలయ వ్యవస్థలో భాగమైన ఈ బ్రాంచి గ్రంధాలయ సంస్థను ఏకీకృత గ్రంధాలయ వ్యవస్థ ద్వారా శాఖా గ్రంథాలయాలను పోషిస్తుంది.

కొన్ని దేశాలలో మునిసిపాలిటీలకు వారి స్వంత లైబ్రరీ వ్యవస్థ ఉంటుంది.ఉదాహరణకు:16 లైబ్రరీ శాఖలతో లండన్ పబ్లిక్ లైబ్రరీ (కెనడా), 64 లైబ్రరీలతో హెల్సింకి మెట్రోపాలిటన్ ఏరియా లైబ్రరీస్, 685 శాఖలతో వెనిజులా నేషనల్ లైబ్రరీ ప్రధాన శాఖలు ఉన్నాయి.కొన్ని ప్రసిద్ధ లైబ్రరీ శాఖలలో న్యూయార్క్ పబ్లిక్ లైబ్రరీ సిస్టమ్‌లో భాగమైన న్యూయార్క్ పబ్లిక్ లైబ్రరీ మెయిన్ బ్రాంచ్, డిస్ట్రిక్ట్ ఆఫ్ కొలంబియా పబ్లిక్ లైబ్రరీ సిస్టమ్ శాఖ మార్టిన్ లూథర్ కింగ్ జూనియర్ మెమోరియల్ లైబ్రరీ ఉన్నాయి.

## మొదటి గ్రంథాలయం అసోసియేషన్
ఆంధ్రదేశ్ గ్రంథ భాండాగారం సంఘం అనే పేరుతో చిలకమర్తి లక్ష్మీ నరసింహ పంతులు పిలుపు ఇచ్చిన స్పూర్తితో 1914 ఏప్రియల్ 14 న విజయవాడలో  స్థాపించబడింది.ఇది భారతదేశంలో స్థాపించబడిన మొట్టమొదటి లైబ్రరీ అసోసియేషన్. తరువాట దీనిని ఆంధ్రప్రదేశ్ లైబ్రరీ అసోసియేషన్ అని పేరు పెట్టారు.

## శాఖా గ్రంధాలయం ప్రయోజనాలు

* గ్రంధాలయం కమ్యూనిటీ సర్వీస్, ఇన్ఫర్మేషన్ బ్యూరో, కంటిన్యూషన్ స్కూల్, ప్రజాస్వామ్యం కోసం ఒక శిక్షణా పాఠశాలగా పరిగణిస్తారు.జీవితంలో సమాజం ఆదర్శవంతమైన జీవితాన్ని, ఆదర్శాలను రూపొందించడంలో అమూల్యమైన సేవలను గ్రంధాలయం అందిస్తుంది.
* ఇది జీవితంలోని ప్రతి నడకలో వ్యక్తుల పురోగతికి అవసరమైన సమాచారాన్ని అందిస్తుంది.
* ఇది వయస్సు, వృత్తి, జాతి, లింగం, రంగు, మతంతో సంబంధం లేకుండా అందరికీ ఉచితంగా తెరవబడుతుంది.అవసరమైన ఏ సాహిత్యానికైనా ఉచిత ప్రాప్తిని అందిస్తుంది.జ్ఞాన సంపదను పెంపొందించింది.

## ఉమ్మడి ఆంధ్రప్రదేశ్‌లో ఉన్న గ్రంధాలయ శాఖలు
తెలంగాణ విడిపోకముందు ఆంధ్రప్రదేశ్‌లో అన్ని శాఖలకు చెందిన గ్రంధాలయాల వివరాలు ఈ  విధంగా ఉన్నాయి.వీటిని రాష్ట్ర స్థాయిలో ఆంధ్రప్రదేశ్ లైబ్రరీ అసోసియేషన్, జిల్లా స్థాయిలో జిల్లా లైబ్రరీ అసోసియేషన్ నియంత్రణలో పనిచేస్తాయి.

* స్టేట్ సెంట్రల్ లైబ్రరీ -1
* స్టేట్ రీజనల్ లైబ్రరీస్ -5
* జిల్లా సెంట్రల్ -23
* బ్రాంచి గ్రంధాలయాలు -804
* గ్రామ గ్రంధాలయాలు -199
* బుక్ డిపాజిట్ సెంటర్సు -602
* పంచాయితీ,ఇతర సంస్థల గ్రంధాలయాలు -2315

## మూలాలు

## ఇతర లింకులు

వర్గం:గ్రంథాలయాలు
వర్గం:తెలుగు గ్రంథాలయం
త్రిశూలం (నాటకం)

**త్రిశూలం** విశ్వనాథ సత్యనారాయణ రచించిన చారిత్రిక నాటకం. త్రిశూలం నాటకాన్ని రూపకంగా విమర్శకులు వర్గీకరించారు.
## నేపథ్యం
విశ్వనాథ సత్యనారాయణ నిత్య రామ మంత్రోపాసకుడు. నేషనల్ కాలేజిలో ప్రమోదకుమార చటర్జీ చిత్రకళాధ్యాపకుడుగా ఉండేవారు. ప్రముఖ చిత్రకారుడు అడవి బాపిరాజు వంటివారు ఆయన శిష్యులు. ఆయన వేసిన ‘’త్రిశూలం ‘’చిత్రం చూసి ఉప్పొంగిపోయిన విశ్వనాధ ‘’నాకు రాజ్యం ఉంటె ఆ రాజ్యాన్ని మీకు ఇచ్చేసేవాడిని ‘’అన్నాడు .ఎంతో ఆనందించిన చటర్జీ కాలేజి వదిలి వెళ్ళేటప్పుడు విశ్వనాధను పిలిచి ‘’మీరు రాజ్యం పోగొట్టుకోనక్కరలేదు .ఈ త్రిశూలం మీకు బహుమతిగా ఇస్తున్నాను ‘’అంటే గుండె ద్రవించింది విశ్వనాధకు .త్రిశూలం పేరుతొ నాటకం రాసి ఆ త్రిశూలాన్నే ముఖ చిత్రంగా వేయించి కృతజ్ఞత చెప్పుకొన్నారు.

## మూలాలు

వర్గం:చారిత్రిక నాటకాలు
ఆనందవర్ధనుడు

**ఆనందవర్ధనుడు** (820–890) ధ్వన్యాలోకం అనే గ్రంథ రచయిత. ఈయన గురుంచి కల్హణుడు తన రాజతరంగిణిలో ప్రస్తావించాడు. అవంతివర్మ కాలం నాటి వాడు.ఆనందవర్ధనుడు ఐదు కావ్యాలు రచించాడు. ఇందులో ఇప్పుడు రెండు మాత్రమే లభించుచున్నవి. ఇందులో ప్రసిద్ధమైనది ధ్వన్యాలోకం. రెండవది **దేవీశతకం**. ధ్వన్యాలోకం రచన ద్వారా ఆనందవర్దనుడిని **ధ్వనికారుడు** గా గుర్తించబడ్డాడు. ధ్వని తత్త్వ ప్రతిష్ఠాపనతో ఈ గ్రంథం మొదలవుతుంది. ధ్వని ముఖ్యంగా వ్యంజన వ్యాపారమైనదని,, వ్యంగ్యార్థ ప్రాధాన్యం కలదని చెప్పబడింది. అటువంటి రచననే ధ్వని కావ్యం అని వర్తించబడుతున్నది, వ్యంగ్యార్ధం లేనిచో అది గుణీభూత కావ్యం అవుతుంది అని ఇందులో వివరిస్తాడు.

ఈ ధ్వన్యాలోకం గ్రంథంలో ఆయన రచన భాసించాలంటే ఎలాంటి లక్షణాలుండాలో వివరించాడు. అభినవ గుప్తుడు అనే తత్వవేత్త దీనిమీద ముఖ్యమైన భాష్యం రాశాడు. ఆనందవర్ధనుడు ధ్వని సిద్ధాంత సృష్టికర్తగా సుప్రసిద్ధుడు. ఒక కవి కవిత్వం రాస్తున్నప్పుడు ధ్వని దానికి ఆత్మ లాంటిదనీ, ఆ కవి ఒక భావ తరంగాన్ని సృష్టిస్తాడనీ. కవిత్వాన్ని అర్థం చేసుకోవాలంటే చదివేవారు లేదా వినేవారు ఆ ఆలోచనల్లోకి వెళ్ళగలిగేలా ఉండాలని అభిప్రాయపడ్డాడు. ఇది కవి, పాఠకుడు కూడా గుర్తెరగాలి.
ధ్వన్యాలోకం, దానిమీద అభనవగుప్తుడు రాసిన భాష్యాలను ప్రసిద్ధ సంస్కృత పండితుడు డేనియల్ ఇంగాల్స్ మరికొంతమందితో కలిసి ఆంగ్లంలోకి అనువాదం చేశాడు.

ఈయన వ్రాసిన మరొక రచన, **దేవీశతకం**, ఇది శబ్దాలంకార ప్రాధాన్య రచన.

ఆధునిక సంస్కృత పండితులకు ఆనందవర్ధనునిపై విశేషమైన అభిప్రాయం ఉంది. పి.వి.కానే అనే పండితుడు ధ్వన్యాలోకం గురించి ఇలా అభివర్ణించాడు.

*ధ్వన్యాలోకం అలంకార సాహిత్యంలో ప్రముఖమైన గ్రంథం. వ్యాకరణంలో [[పాణిని]] రచించిన [[అష్టాధ్యాయి]], వేదాంతంపై [[ఆది శంకరాచార్యులు|ఆదిశంకరాచార్య]] భాష్యాలు ఎంత ప్రముఖ స్థానం వహించాయో ఇది కూడా కవిత్వంలో అంత స్థానం వహిస్తుంది.*

డేనియల్ ఇంగాల్స్ ఆనందవర్ధనుని సంస్కృత విమర్శకులలో అత్యున్నత మేధావిగా పేర్కొన్నాడు.

## మూలాలు


వర్గం:సంస్కృత పండితులు
వర్గం:సంస్కృత రచయితలు
బాబులుగాడి దెబ్బ

**బాబులుగాడి దెబ్బ** 1984, ఫిబ్రవరి 16న విడుదలైన తెలుగు సినిమా. కె వాసు దర్శకత్వంలో వచ్చిన ఈ సినిమాలో కృష్ణంరాజు, శ్రీదేవి రాధిక ప్రధాన పాత్రల్లో నటించారు. సౌండ్‌ట్రాక్‌ను జె.వి.రాఘవులు స్వరపరిచారు.

## తారాగణం

* వేణు / బాబులుగా కృష్ణంరాజు
* రాధాగా శ్రీదేవి
* గౌరీగా రాధిక
* ప్రభాకర్ రెడ్డి
* జగన్నాథ్ గా జగ్గయ్య
* రావు గోపాలరావు
* సురేంద్రగా త్యాగరాజు
* రాంబాబుగా గిరి బాబు
* రాముగా శరతి
* రాధాగా బేబీ మీనా
* పానకాలూగా సాక్షి రంగారావు
* సుత్తివేలు
* జ్యోతి లక్ష్మి

## పాటల జాబితా
పాటల రచయిత వేటూరి సుందర రామమూర్తి.

1: కృష్ణారామా అనుకొందామ , రచన :వేటూరి సుందర రామమూర్తి, గానం .ఎస్ పి బాలసుబ్రహ్మణ్యం,పి సుశీల

2:అమ్మోయమ్మ తోలిగేదెట్ల , గానం.ఎస్ పి బాలసుబ్రహ్మణ్యం, పి సుశీల

3: చల్లోన నోగ్గేసి చల్లని ఆకేసి , గానం. ఎస్ పి బాలసుబ్రహ్మణ్యం, పి సుశీల

4: చెంపకాదు జాగ్రతోయి , గానం.పి సుశీల

5: పంతులమ్మ పంతులమ్మ , గానం. ఎస్ పి బాలసుబ్రహ్మణ్యం ,పి సుశీల

6: రావోయీ మా కొట్టుకి మావా ,(పేరడీ పాట) గానం. ఎస్ పి బాలసుబ్రహ్మణ్యం, పి సుశీల.

## మూలాలు
.    2: కొల్లూరి భాస్కరరావు, ఘంటసాల గళామృతం నుండి పాటలు.

వర్గం:కృష్ణంరాజు నటించిన సినిమాలు
వర్గం:రావు గోపాలరావు నటించిన సినిమాలు
వర్గం:సుత్తి వేలు నటించిన సినిమాలు
వర్గం:శ్రీదేవి నటించిన సినిమాలు
వర్గం:త్యాగరాజు నటించిన సినిమాలు
వర్గం:జె.వి.రాఘవులు సంగీతం అందించిన సినిమాలు